
Reina Roga t’e di cinco morto den trafico 

DIADOMINGO mainta, den careda di 6:05 am, Central di 
Polis a wordo informa di un accidente riba e caminda na 
Camacuri, na altura di MotorWorld. Segun e prome infor- 
menan, un auto lo a bolter y lo tabatin un persona bao di e 
vehiculo. 


E prome patrya a yega n'e luga y a confirma cu un Nissan 
Cube colo preto, numera A+61366 a bolter y cu lo tabatin 
un persona bao di e auto. A pidi asistencia di ambulance di 
inmediato debi n'e gravedad di e situacion. Sinembargo no 
por a haci nada pa por a salba e victima. 


Pa 7'or y 10 di mainta, dr. Texier a confirma morto di e chauf- 
feur, Reina Rosalinda Caroline Roga, naci na Aruba, dia 22 di 
september 1990, di 33 aña di edad. E morto tragico aki ta 
marca e di cinco accidente fatal riba e camindanan di Aruba. 


E specalistanan den trafico y polis tecnico a acudi n'e luga 
pa haci un investigacion y determina causa di e accidente. 
Slachtofferhulp tambe tabat'ey presente pa ofrece sosten 
n'e famianan di e fayecido. 


Cuerpo Policial di Aruba, como tambe AweMainta ta expresa 
su condolencianan n'e famianan di Reina Rosalinda Caroline 
Roga pa su perdida tragico. 


E investigacion ta sigui p'asina compronde miho e circun- 
stancia cu a desenboca den e accidente fatal aki riba caminda 
na Camacuri. E di cinco accidente mortal aki di trafico ta un 
recordatorio di e necesidad di siguridad y precaucion riba e 
camindanan di Aruba. 


Di cinco morto den trafico 


Accidente fatal riba Camacuri 

RECIENTEMENTE por a bolbe observa publicacion riba 
medio social riba e problematica di Lionfish, muestra tipico 
di nos cultura Arubiano, den cual den un momento dado tur 
atencion ta wordo duna na un problematica y tur hende tin 
un opinion y un solucion, pa despues di dos siman tur hende 
a lubida y sigui cu nan bida comosifuera cu e problematica a 
desaparece magicamente ariba su mes. 


No ta di awo a señala y a bati alarma p'e invasion di lionsfish 
den nos awanan y pa e consecuencianan negativo cu esaki 
ta trece pa nos ecosistema marino. Na principio, tur hende 
a preocupa nan mes cu e problema aki, pero cu pasada di 
tempo mayoria hende a lubida. 


Ta solamente un cantidad limita di hende a keda haci esfuerso 
pa captura e especie aki, pero nan so no por elimina e plaga 
aki. 


Lamentablemente e problema aki, a pesar di cu nos a cera 
nos wowo duro pa nos no wak’e mas, no a bira menos. Tur 
esunnan cu a sali na defensa di tur pisca na momento cu 
a introduci e ley di Flora y Fauna tampoco a haci mucho. 
No ta piscado di baranca of di boto chikito ta haci daño n'e 
piscanan di piedra manera cu nos conoce nan, pero Lionfish 
si ta haci e daño aki. 


Mester realisa cu no tuma accion tambe ta un decision, pero 
cu esaki no ta bin sin consecuencia. Tur NGO y gobierno ta 
papia di proteha e bida marino y introduccion di un parke 
marino. 


Que hubo bin cu iniciativa, manera a haci antes, di incentiva 
e buceadonan pa baha y mata Lionfish? Kisas minister su 


decision di prohibi spearfishing, bou di e pretexto cu esaki lo 
ta haci daño na coral no tabata e miho decision. Tur hende 
cu conoce y stima lama ta bon na altura cu ningun tirado di 
harpoen lo laga su harpoen dal y haci daño na esaki. 


E decision aki simplemente tabata pa mantene algun NGO 
contento, den otro palabra, pa hunga politica. A bira ora 
pa laga politica un banda y actua pa evita cu pa motibo di 
terkedad, e invasion aki di Lionfish pa sali for di man y caba 
cu e ecosistema di nos awanan na un manera ireversibel. 


Combati e invasion di lionfish ta rekeri un enfoke multiface- 
tico y ta di vital importancia pa involucra den esaki e exper- 
tonan riba e materia, no solamente cientifico pero tambe 
nos mesun hendenan, nos piscadornan cu ta experto den 
nos awanan y kico por y no por den esaki. 


Mester bin cu campañanan di educacion cu ta aumenta 
conocemento pa cu e problematica, mientrastanto cu ta 
promove/ incentiva e piscamento y consumo di lionfish. 


Programa di investigacion cientifico y monitoreo lo brinda 
dato importante pa analisa den futuro, cu ta haci posibel pa 
crea strategia pa un maneho basa riba informacion real. 


Ohala cu den un futuro cercano por disminui of hasta eradica 
e especie aki for di den nos awanan y cu lo no ta demasiado 
laat pa proteha y salba nos ecosistema local. 


Lionfish 


Otro ehempel di nos mentalidad Arubiano, come, bebe, lubida… 

TIN un dicho hopi bieu ta bisa: ‘un profeta den su tera, no 
ta wordo acepta ni respeta’ y ta cu e dicho aki un biaha mas 
esaki ta bolbe bira realidad den e asunto di nombracion di 
un mediado di gobierno. 


Tin un comision cu a traha riba e asunto aki pa Gabinete 
Wever-Croes II pa haya un persona adecua y capaz pa ocupa 
e puesto aki pero un biaha mas e mesun gobierno cu a pidi 
pa busca un persona adecua pa e posicion, ta bira lomba pa 
loke e comision a haya ta corecto y perfecto. 


Ex Prome-Minister Nel Oduber den pasado a yega di bisa cu 
“tin politico cu ta gaña muri pa trata di yega shelo” y esaki 


ta un berdad bibo pa loke ta su ex partido MEP y e gobierno 
di esaki. 


AWEMainta a wordo confirma for di algun siman caba, cu e 
comision a combersa cu varios candidato pero entre tur e 
personanan aki e comision a considera como e candidato 
cu mas ta cumpli cu e exigencianan pa e puesto importante 
aki, cu Anouk Balentina ya cu el a studia ley laboral y tambe 
ta un hurista, pues e rekisitonan cu sin duda ta sumamente 
importante pa e haci e trabou aki. 


Sinembargo lamentablemente Gobierno di MEP-RAIZ a dicidi 
di no acepta Balentina como e proximo mediado di labor ya 
cu el a hiba oposicion na plan di gobierno y lo ta contra e 
gobierno actual. 


Awo tin un comision cu a wordo encarga pa presenta un lista 
di cinco candidato na gobierno cu despues lo wordo reduci 
na tres candidato pa finalmente gabinete Wever-Croes II 
dicidi kende ta bay bira e proximo mediado di gobierno, 
tumando over for di Anselmo Pontilius kende ta ocupando e 
posicion aki te ora cu haya un reemplasante. 


RICHARD ARENDS 
Mientras tanto for di Bonaire AWEMainta a wordo informa cu 
posiblemente e siman aki, lo apunta ex-Minister y 
politico Richard Arends den e funcion di mediado 
pa gobierno di Bomeiro, cu ta un noticia suma- 
mente positivo. 


Sr. Arends no a participa den e ultimo proceso 
electoral ora cu el a dicidi di bandona politica y 
a bay traha como consehero na e isla di Boneiro 
pa gobierno Hulandes y awo e lo bira e proximo 
mediado di gobierno di e isla loke sin duda ta un 
tremendo noticia. 


Aki gobierno a nenga Anouk Balentina 


Richard Arends lo bira proximo mediado na Boneiro 

UN comision cu varios experto a formula un reportahe pa loke ta cuido y 


servicio den e casnan di cuido rond di e isla y tin cu bisa cu e documento 


aki, no ta mustra mucho cos bon di henter e proceso cu tin pa cuida di 


e hendenan grandi. 


Mientras cu e reportahe aki no a wordo haci oficial ainda, AWEMainta a 


ricibi informacion cu e conclusion general ta cu Gobierno, den e caso 


aki gabinete MEP-RAIZ, no tin control y no ta duna guia na e proceso cu 


ta permiti e hendenan grandi ricibi e miho trato posibel. 


Algun siman atras caba, AWEMainta a publica di un cas di cuido cu a 


dicidi di cera su portanan, despues cu e criticanan riba e centro, pa 


descuido y maltrato na e clientenan pero e problema aparentemente no 


ta termina cu ceramento di e centro aki. 


Tin varios centro cu ta confrontando problema pa no solamente duna- 


mento di e miho cuido posibel pero tambe ta confronta problema serio 


cu mantencion di e centro y riba dje no ta haya personal adecuado pa e 


proceso di cuido di nan clientenan. 


Loke tambe lo a resalta den e estudio aki, ta e echo cu hopi di e luganan 


aki ta trahando cu e interes mas grandi pa nan ricibi suficiente fondo pa 


sigui cu nan operacion, cual mayoria ta door di pension di e clientenan 


y algun famia cu ta haci donacion na e centronan. 


E falta di control cu gobierno no ta aplica via di su propio ley cu a wordo 


aproba, ta cu tin cliente ta keda dos dia sin wordo haci limpi, no ta 


cambia paña di cama cu regularidad manera mester ta y den algun 


caso, e forma di duna e hendenan grandi di come, no ta cuadra tampoco 


cu e ley ta prescribi y tampoco cu loke e cliente ta paga cu su pensioen 


pa haya un miho servicio. 


E problema ta bira ainda mas grandi y mas serio na momento cu e famia 


di e clientenan, no kibra nan cabes pa bishita nan ser keri, loke ta pone 


cu cuido pa e grupo di “solitario” aki, ta habri caminda pa no duna e 


clientenan cu nan famia no ta bishita, e servicio adecuado manera cu 


nan merece y ta paga p’e. 


Den varios centro tin cu señala tambe, cu hopi di e hendenan grandi aki, 


tin alzheimer y ta rekeri cierto atencion extra pero hopi di e centronan 


aki, no tin hende specialisa den servicio caminda tambe e rol di placa ta 


importante y tin ora decisivo. 


Ta masha bunita cu gobierno a pasa un ley pa loke ta centro di cuido y 


tambe pa maneho di crèche pero e echo cu gobierno no ta actua segun 


e ley aki ta indica, no ta hiba un control adecuado y efectivo, ta e cliente, 


e hende grandi ta sali perhudica seriamente pa e problema aki. 


No ta prome ley cu gobierno a introduci cu no ta wordo ehecuta y 


controla manera mester ta, ya cu e ley conoci como “leerplicht” na 


inicio a wordo ehecuta y controla den forma impresionante pero pa 


masha tempo caba, algun aña hasta, e ley aki no a wordo ehecuta y si 


mucha bin scol of no, ta mesun cos cu prome cu e ley a wordo introduci. 


E ley di saco di plastic, hunto cu e esun di uzo di ‘foambox,’ tambe a 


gosa di su fama na inicio pero awendia pueblo y comercio a lubida di e 


ley aki ya cu no tin control riba su ehecucion cu ta den man di gobierno. 


E mesun saconan di plastic cu ta wordo prohibi por wordo mira riba 


reki di cantidad di tienda of supermercado, pues ta permiti esaki wordo 


importa y uza sin cu gobierno ta laga su departamentonan concerni 


controla y reparti multa na esunnan cu no ta tene nan mes na e leynan 


aki. 


Cuido ta laga di desea 


Gobierno no tin ningun clase di control rib’e casnan di cuido 

ELECCION ta den porta of kisas te otro aña pero e partidonan politico, 


pero principalmente nan candidatonan, ta sigui den pleno accion prepa- 


rando ‘por si acaso’lo tin un eleccion prematuro mescos cu nan 2021. 


E actividadnan a cuminsa aumenta dunando indicacion cu tin algo ta 


hole pero ningun hende kier bisa ta kende ta cushinando sigur mirando 


e siman aki caminda dia 8 di mei, Parlamento lo trata un concepto di 


ley pa permiti matrimonio di hende di mesun sexo. Un ley cu por habri 


e coalicion di RAIZ y MEP for di otro pero no ta existi mucho entusiasmo 


cu e ley aki lo wordo trata por completo den e reunion di diaranson 


venidero. 


Entre otro ya caba Minister Presidente Evelyn Wever-Croes a bin dilanti 


y declara cu loke ta wordo trata diaranson den Parlamento, ta sola- 


mente un “iniciativa” di ley di algun miembro di Parlamento, dunando 


e impresion cu e ‘iniciativa’ aki lo wordo presenta na Parlamento pero 


discusion, recomendacion y un decision riba esaki, lo NO tuma luga 


diaranson venidero. 


Tambe ta hunga un rol cu ainda no ta sigur si e dos fraccionnan di gobi- 


erno, esta e 9 di MEP y e 2 di RAIZ, lo por yega na forma quorum pa 


asina e reunion por inicia y a pesar cu nan ta confia cu e miembronan 


independiente y di fraccionnan di AVP, MAS y Accion 21 lo yuda pa 


forma quorum, esaki no por wordo confirma. 


Sinembargo e campaña a continua siman cu a pasa y tambe den fin 


di siman caminda un biaha mas e lider di MEP, Evelyn Wever-Croes a 


confirma cu su persona y su partido ta den campaña. 


Hasta na Hulanda den e publicacion di Koninkrijksrelaties dossier, den 


cual su mes, Evelyn personalmente, ta papia di cos grandi cu el a logra 


den un articulo cu a duna e impresion inicial, di a un entrevista cu un 


medio di comunicacion a haci cu Evelyn pero cu a resulta di no ta asina. 


“Het is opmerkelijik dat de huidige Minister Presidente in zeer zware 


jaren met beduidend minder mensen en middelen veel meer heeft 


kunnen bewerkstelligen. Hiermee toont de Minister Presidente niet 


alleen woorden aan, maar zeker ook daden,” 


Pero no kere aki cu ta un periodista a haci e relato aki, no no, ta e 


propio Evelyn a skirbi esaki di su persona ya cu den e articulo publica 


den e medio ariba menciona a mustra: “zo schrijft Aruba’s Premier 


Evelyn Wever Croes in haar jaarverslag.” “Ikke, ikke, ikke, en de rest 


kan stikken.” 


GERLIEN CROES 


Dentro di algun dia tambe, oficialmente Gerlien Croes lo sali bin afo y 


anuncia nomber di su organisacion politico nobo cu cual e lo drenta 


proceso electoral di 2025. 


E lo no uni si mes na ningun organisacion politico actual 


pero ta inicia su propio ruta politico loke lo bira e di 14 


partido politico cu lo participa na e proximo proceso elec- 


tora. 


Mescos cu tur e otro partidonan, cu excepcion di AVP y 


MEP, e partido di Gerlien su meta pa proximo eleccion ta 


di percura pa e ricibi suficiente voto pa e sigura su perma- 


nencia como miembro di Parlamento y si por e traha pa 


logra dos asiento. 


Esaki lo bira e fenomeno nobo pa proximo proceso elec- 


toral, caminda e organisacionnan chikito cu ta birando 


conoci como “one man band” lo drenta e proceso 


buscando un representacion minimo den Parlamento 


y trata di forma un coalicion cu un di e dos partidonan 


grandi cu tin na e momentonan aki y cual e partidonan lo 


keda organisacion grandi den e arena politico. 


Gerlien Croes ta sigui insisti di haci uzo di e plataforma y 


infrastructura di e partido AVP cu el a bandona pa inicia 


su rumbo politico nobo pero tambe a wordo mustra cu ta 


sostene e politico como amigo ta un cos pero na momento 


di voto no ta laga e partidonan cu nan a forma na caya. 


Evelyn Wever-Croes promoviendo su 
mes y Gerlien Croes cla pa come out! 

DEPARTAMENTO di Aduana ta informa cu su oficinanan ta 
cera riba diahuebs 9 y diabierna 10 di mei 2024 en conexion 
cu Dia di Asuncio y ATV obligatorio. 


Tur servicio pa clientenan y publico en general lo reanuda 


dialuna 13 di mei 2024 desde 7'ory mey di mainta. 
Departamento di Aduana ta pidi comprension y cooperacion 
di su clientenan pa haci declaracionnan na tempo y corecta- 
mente pa Aduana por cumpli y preveni tardansa pa saca 
carganan. 


Departamento di Aduana ta cera en conexion 
cu Dia di Asuncion y ATV obligatorio 

IBIS: Un caso cu a cuminsa cu hopi fanfaria. A drenta cas 
di Paul Croes su famia cu mas di 30 personal di husticia 
e.o Polis, Landsrecherche, fiscale inlichtingen dienst FIOD, 
Guarda Nos Costa, RST, Observatie Team OT, Fiscal, Huez 
Comisario y K9 y dos cacho di droga y arma. 


Helicopter ta bula rond di cas. A papia di un caso miyonario. 


A bisa cu Paul Croes a firma 2000 ontheffing na balor di 
5000 florin cada uno, hasiendo e caso aki uno enorme 
balora den 10 miyon florin. 


PG a yama Croes "The Big Fish" den su prome entrevista. A 
detene Croes 80 dia den isolacion. 25.000 pagina di inves- 
tigacion. Envolvi 126 compania na Aruba. Tur esaki na final 
a resulta di ta un farsa. 


Diahuebs Corte Superior a bisa cu locual Paul Croes mester 
paga bek ta 163.000 florin. 


E suma aki ta 55.000 cu el a usa for di su fundacion pa 
gasto personal y 128.000 cu el a hustifica, pero Huesnan no 
a tume. Huez a reduci 20.000 como cu e caso a dura 6 aña 


(di mas) tambe. Esaki e lo por apela ainda y of yega na un 
areglo. 


Cu final di Caso IBIS unda por conclui cu Ministerio Publico 
no a keda contento. Pa bo usa cientos di miles di florin 
(yegando 1 miyon florin) pa haya 160.000 bek, bo a dal 
bo dede duro. OM a usa tur metodo di investigacion y den 
nan disposicion, hopi placa di pueblo p’asina purba caba cu 
e politico. Mi kier corda tur hende sea bo ta MEP of AVP of 
cualkier partido; 
* A sere 80 dia den Isolacion den un departamento di 
hendenan cu problema psiciatrico den prison, prome biaha 
den historia den Reino Hulandes; 
* OM a pidi 5 aña di prison, locual Hueznan finalmente no a 
tuma y a haci esaki 3 aña; 
* OM a pidi pa kita Awg. 539.000 florin di Paul Croes; 
* A pone beslag riba su cas y su propiedadnan; 
* A kita Paul Croes for di trabou como Ambtenaar. 
* A transmiti su caso (pa prome biaha den historia) den 
Piedra Plat Entertainment Center pa destrui su imagen mas 
ainda. 
* A persigui su casa inhustamente, cu finalmente a haya 
vrijspraak den Corte. 
* A condene cu pa 8 aña no por traha como 
politico mas, algo cu el a studia pe. 
* Finalmente a condene na paga 163.000 florin 
bek_ 
Den un articulo anterior mi a publica cuanto 
castigo ta suficiente pa Paul Croes. Locual por 
bisa ta Paul Croes NO a mata, NO a abusa di 
mucha, NO a horta ningun hende - ponencia di 
OM ta cu el a uza placa di su fundacion politico. 
Ta un delito financiero. 
Ta parce cu e lista di castigo no ta termina. Nos 
ta sinti cu ta basta. 


A yega e momento pa dune su libertad y su bida 
bek. 
Mi ta uni mi mes na FREE PAUL CROES awor. 
Diahuebs ultimo cu e sentencia ta locual bo ta 
yama e ultimo clabo pa termina cu e castigonan 
contra ex Minister di Labor drs. Paul Croes. 
Mi kier conclui kisas mi ta robes, pero ta parce 
cu tur esaki asina mes nos lo mira Paul Croes 
pronto bek den e escenario politico y den un 
forma grandi. Mark my words 
Nomber y direccion ta conoci na Redaccion 


Awo si: Free Paul Croes 


OPINION PUBLICO 

Now Playing 


For Showtimes and online ticketing: www.caribbeancinemas.com 


Jedi warriors Qui-Gon Jinn and Obi-Wan Kenobi are tasked with 
protecting a princess during a trade dispute between planets. 
During their mission, they meet a small boy who has the Force 
within him. 


Tashi, a former tennis prodigy turned coach is married to a cham- 
pion on a losing streak. Her strategy for her husband’s redemption 
takes a surprising turn when he must face off against his former 
best friend and Tashi’s former boyfriend. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


star wars: ep.1 
the phantom menace - 25th anniversary 


challenger 


the fall guy 


the garfield movie 


After Garfield's unexpected reunion with his long-lost father, 
ragged alley cat Vic, he and his canine friend Odie are forced from 
their perfectly pampered lives to join Vic on a risky heist. 

ARIES 
Bo por keda atrapa den un bubbel di pasion 
desmidi. Cu e pareha lo bo por tin algun desacu- 
erdo. Un conflicto familiar ta wordo resolvi. 
Ansha y sin pasenshi, bo ta haci dobel di tur otro 
y den menos tempo, aunke bo ta core peliger di 
haci fout. No bandona bo obhetivo, fiha riba e 
meta y sigui padilanti. 


Tauro 
Lo bo duna tur bo ternura danki na Venus den bo 
signo. Lo bo idealisa un persona cu lo impacta: 
miho no lag'e scapa. Lo bo mester warda algun 
siman pa bon fortuna den e tratonan comer- 
cial y e operacionnan financiero. Bet pa bon 
convivencia ta bale la pena. 


Geminis 
Agobia pa demanda di pareha of pa presion di 
famia. Sea mas tolerante cu kende lo kier y ta 
den crisis. Lo bo pone fin y lo logra archiva mal 
comprondemento cu a perhudica bo. Nada lo ta 
imposibel si bo duna lo miho di bo. Si bo duda 


H O R O S C O P O 
Di Siman 
Di Siman 

entre stimacion y deber, scoge loke ta haci bo feliz. 


Cancer 
E magia di encuentro profundo, cu curason habri, bo lo bolbe 
na bo bida. Cu Venus, e lo influencia bo afecto, seduccion y 
pasion. Bo lo ta comodo cu bo vinculonan di trabao, aunke 
cu diferente obstaculo den negoshi. Exito lo yega pronto. No 
laga pensamento aheno interveni cu bo vocacion. 


Leo 
Lo bo mester traha dobel pa por sostene un vinculo cu lo 
domina bo. No warda riba milager, abo t'esun cu mester 
dicidi si ta si of no. Bo habilidadnan pa coordina grupo of 
forma parti di un ekipo ta den su miho momento. 
Set bo cabes y tuma rienda. Pasado ta pasado. Esun cu bin 
bek lo hacie pa semper. 


Virgo 
Cu Venus faborabel, amor lo bolbe bek triunfante. Tribi na 
core un ke otro riesgo si bo kier funda un etapa 
ideal. Sin hopi stabilidad y cu dificultad den 
finansa. Lo spera bo varios luna di labor intenso. 
Studia e mercado profundamente prome cu tuma 
decision pura pura. 


Libra 
Preso di un iresistibel pasion cu por hai bo bula 
of cay for di un haltura maximo. Etapa di seduc- 
cion, di encuentro y acuerdo intimo. Mercurio 
lo trece bon relacion publico y abundancia. No 
inteverni den lucha di poder entre bo compa- 
ñeronan. Traha cu hende cu tin iniciativa, nan lo 
incentiva bo. 


Scorpio 
Prome ta deseo. Venus den bo signo opuesto lo 
faborece dialogo, encuentro, acuerdo y e adap- 
tacion di un na otro. Atene na loke realidad ta 
marca. Sea cual sea bo situacion economico, lo 
bo haya ayudo pa expande. Un hende cu ta trapa 
fuerte lo obliga bo hala atras? Hacie… p'awo. 


Sagitario 
Cuminsa di nobo. Ta ora pa cera e temanan dolo- 
roso di pasado, di lo contrario lo costa bo skirbi 
un storia nobo. Avansa varios etapa den bo bida 
laboral. E caminda nobo ta rekeri compromiso. 
Lo bo haya loke bo ta busca. Si bo mantene bo 
mes uni na un hende, evita posesion. 


Capricornio 
Encantador, romantico, alegre, algo tribi y sin 
prehuicio. Danki n'e bon influencia di Venus 


e lo yama atencion cu gran siguridad. Pone enfasis riba 
e taranan creativo. Y vooral, no permiti pa nan duna bo 
berguensa of miedo. Avansa aunke ta sin siguridad, lo bo 
hay'e na caminda. 


Acuario 
Si e relacion a bin ta fria n'e situacion y sali di duda. Ta 
un etapa compleho den lo sentimental. Amigo di alma lo 
compaña bo. Hiperactivo y hopi ocupa door di Mercuri oden 
Aries, e creacion di un modelo nobo pa bo bida lo lansa. 
Gran exito. Sinceridad ta peligroso tambe tin bon silencio. 


Piscis 
Venus lo rondona bo di un afecto algo caprichoso pero auten- 
tico. Hopi namora y te asina leu, tambe confundi. Suceso 
financiero trascendente. 
Placa ta drenta y ta logra stabilisa, hasta si bo traha pa bo 
cuenta. Concilia cu kende bo ta busca pa haci bo bida impo- 
sibel. 


We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


DOORMEN / DOOR LADY PART TIME 


HOUSEKEEPING SUPERVISOR 


FRONT OFFICE SUPERVISOR 

D E P O R T E 


deporte@awemainta.com 


MIENTRAS Formula 1 ta bolbe Merca, atencion ta bay pa 
Miami Gardens, Florida, caminda e Grand Prix di Miami t'e 
prome den un serie di tres evento di F1 den e pais. 


Sinembargo, memey di e emocion, ta surgi pregunta riba 
e potencial di sobresaturacion den un mercado tradicional- 
mente domina pa NASCAR. 


Tyler Epp, presidente di e Grand Prix di Miami, ta reconoce 
cu e benta di carchi pa e evento tabata lento, loke ta genera 
preocupacion tocante e estado di e careda compara cu e esta- 
donan manera Las Vegas y Austin, Texas. A pesar di esaki, 
Epp ta keda optimista, enfatisando e caracter distintivo di e 
Grand Prix di Miami y su atractivo unico. 


"Nos ta un propiedad unico", Epp ta bisa, destacando e 
cultura vibrante y atractivo di Miami como destinacion 
turistico. Posiciona como e prome di tres careda Mericano, 
Miami tin como meta pa traha un luga den e kalender di F1, 
probechando su caracter distintivo geografico y cultural. 


E ekipo y e pilotonan a elogia e mehoracionnan realisa na 
e circuito di Miami desde su debut, incluyendo mehoracion 
den e facilidadnan di hospitalidad y e infrastructura di e 
pista. Cu un diseño amplio y hopi brug pa peaton, e Grand 
Prix di Miami ta ofrece un experiencia di careda dinamico 
hunto cu entretenimento pafor di e pista, manera concierto 
y fiesta. 


Sinembargo, e preocupacionnan tocante e competitividad di 
e careda ta persisti, particularmente den cuadro di e presen- 
tacionnan dominante di Max Verstappen na Miami. Mientras 
cu e exito di Verstappen a hala atencion riba e circuito, algun 
observador ta cuestiona e emocion general di e carera. 


Ex-director di e ekipo Haas, Guenther Steiner, kende ta 
sirbi como embahador di e careda, ta defende e calidad di 
e circuito, pero ta reconoce e variabilidad den e emocion di 
careda. "E pista di careda ta un pista di careda hopi bon", 
Steiner ta bisa, sugiriendo cu e imprevisibilidad di e resul- 
tadonan di careda ta contribuí na e percepcion di emocion. 


A pesar di e incertidumbre rond di asistencia y competencia, 
e expansion di F1 na Merca ta refleha e popularidad creci- 
ente di e deporte den e pais. Cu Miami, Las Vegas y Austin 
ofreciendo un experiencia unico, e organisadonan ta keda 
optimista tocante e crecemento continuo di e deporte y e 
atractividad pa e publico Mericano. 


Segun cu e Grand Prix di Miami ta desaroya, tur bista ta bay 
riba e pista, caminda e pilotonan lo competi pa e victoria 
memey di un ciudad conoci pa su vitalidad y energia. Ta 
keda pa mira si Miami por mantene su atractivo memey di 
e panorama expandiendo di F1, pero un cos ta berdad: e 
escena di caredanan Mericano ta evolucionando y Formula 
1 ta na vanguardia di e transformacion aki. 


Expancion di Formula 1 na Merca 


Evaluando rol di Miami memey di 
preocupacion riba sobresaturacion 

DEN un enfrentamento di riesgo halto na Las Vegas, Saúl 
'Canelo' Álvarez a reafirma su dominio den mundo di boxeo 
door di derota su compatriota Mexicano Jaime Munguía den 
un bataya convincente pa semper. E pelea, cu a tuma luga 
na T-Mobile Arena, a mustra e habilidad tactico y e determi- 
nacion impecabel di Álvarez mientras cu el a defende exitos- 
amente su titulo di peso supermedio di WBA, WBC, WBO, y 
IBF. 


E encuentro a yega na un momento crucial den e di cuater 
rond ora Munguía, pa prome biaha den su ilustre carera, a 
bay lona, bou di e forsa di e uppercut formidabel di man 
drechi di Álvarez. A pesar di e suceso aki, Munguía a mustra 
resiliencia y determinacion, nengando di admiti e derota 
facilmente. 


E victoria di Álvarez a keda solidifica pa e decision unanime 
di e huesnan, cu e tarhetanan di puntuacion 117-110, 
116-111 y 115-112 na su fabor. Cu e triunfo aki, Álvarez 
a reforsa su record ya impresionante den su carera na 61 
victoria, dos empate y dos perdida, consolidando ainda 
mas su status como un di e campeonnan mas formidabel di 
boxeo. 


Reflexionando riba su prestacion, Álvarez a elogia Munguía 
como un oponente formidabel, reconociendo su forsa y 


inteligencia den e ring. "Jaime Munguia ta un gran luchador 
. E ta fuerte, e ta inteligente", e campeon di 33 aña a bisa. 
"Pero mi ta tuma mi tempo. Mi tin 12 rond pa gana e lucha, 
y mi a hacie. Mi a haci bon y mi ta sinti mi orguyoso di esey." 


E enfoke strategico di Álvarez pa e pelea tabata evidente ya 
cu el a probecha su tempo y su habilidadnan defensivo pa 
frustra e ofensiva di Munguía efectivamente. "E ta fuerte, 
pero mi ta kere cu e ta un tiki lento. Mi por a mira cada 
mokete. P'esey mi ta e miho. Mi ta e miho bringado na e 
momento aki, sigur", Álvarez a bisa, subrayando su confi- 
ansa y dominio di e oficio. 


Pa Munguía, e perdida a marca un conclusion scur na su 
record previamente impecabel di 43 victoria, cu 34 pa 
knockout. A pesar di su decepcion, e boxdp di 27 aña a 
reconoce e experencia y habilidad di Álvarez, admitiendo: 
"Definitivamente e ta haci dolor." 


Mientras e emocionnan ta sinta despues di e encuentro 
electrisante aki, e triunfo di Alvarez ta keda marca como un 
testimonio di su habilidad y determinacion incomparabel. Cu 
su titulonan di peso supermedio firmemente sigura, Canelo 
Álvarez ta sigui reina na e top di mundo di boxeo, lagando un 
rastro di oponente derota den su paso. 


Canelo Álvarez ta sigura Victoria riba Jaime Munguía 
pa mantene titulo di Peso Supermedio 

DEN un final ‘di duna atake di curason’ na Churchill Downs 
riba diasabra, Mystik Dan a logra e victoria den un Kentucky 
Derby number 150 historico. E careda, cu a tuma luga na 
Louisville, a ilustra di un show incomparabel ora Mystik Dan 
a gana e titulo den un final fotografico dramatico, super- 
ando Sierra Leone y Forever Young. 


E intensidad di e competencia tabata palpabel ora Mystik 
Dan, monta pa e jinete Brian Hernández Jr., a crusa e meta, 
lagando e publico na rand di nan asiento. E bataya duro 
a marca un momento notabel den e historia di Kentucky 
Derby, cu solamente un nanishi separando e tres competi- 
donan principal. 


E triunfo emocionante aki ta pone Mystik Dan riba bon 
caminda pa e gloria potencial di un ‘Triple Crown’, cu e 
siguiente reto pendiente den careda di Preakness Stakes riba 
18 di mei na Pimlico Hipodrome na Baltimore, Maryland. E 
cualificacion pa e Triple Crown ta un logro desea pa e cabay 
di careda elite y nan entrenadonan, y solamente un grupo 
exclusivo ta logra e hazaña monumental aki den historia di 
e deporte. 


Celebrando su prome victoria den Kentucky Derby, e jinete 


Brian Hernández Jr. a expresa su euforia, describiendo e 
momentonan carga di tension despues di e careda. "Esaki 
ta increibel. Esey tabata e minuutnan mas largo cu mi a 
sinti den mi bida wardando e resultado positivo pa nos", 
Hernández Jr.a bisa., reflehando e anticipacion angustioso 
prome cu e declaracion oficial di e victoria di Mystik Dan. 


E triunfo di Mystik Dan, entrena pa Kenny McPeek, ta marca 
un punto di bista significante tanto pa e jinete como pa e 
entrenado, elevando su status den e rangonan ilustre di 
campeon di Kentucky Derby. E victoria no solamente ta nifica 
su habilidad den monta, pero tambe ta enfatisa e atractivo 
duradero di Kentucky Derby como un di e eventonan mas 
precioso den historia di deporte Mericano. 


Final fotografico no ta algo usual den Kentucky Derby, cual a 
amplifica e intensidad y e emocion di e careda. E victoria di 
Mystik Dan ta añadi un otro capitulo na e legado historico di 
e careda, reafirmando su status como e climax di excelencia 
ecuestre y un vitrina di drama deportivo. 


Cu un ganashi di un total di 3.1 miyon, e triunfo di Mystik 
Dan ta resona mas aleu di e pista di careda, simbolisando e 
culminacion di dedicacion, habilidad y determinacion puro. 


Mystik Dan ta triunfa den un final fotografico 
emocionante di Kentucky Derby 


Dialuna, 6 Mei 2024 
AWEMainta 
DEPORTE 
17 


UN coredo transgenero Mericano a gana tres evento 
femenino den e competencia interuniversitario Liberty 
League, cu a tuma luga diasabra, segun Fox News. 


E medio ta indica cu den dos di e caredanan, Sadie Schreiner, 
a marca tempo cu lo a bal e ultimo luga, si el a competi 
cu hende homber, pero cu sinembargo, a permitie bati dos 
record femenino den e competencia aki. 


E pruebanan na cual a e deportista trans a impone, di e 
Instituto di Tecnologia di Rochester na New York, tabata di 
200 meter (24,14 seconde) y di 400 meter (55,07 seconde). 


Schreiner, cu antes tabata yama Camden, tambe a forma 
parti di e ekipo di muhe den e competencia 4x400 y a haci 
un contribucion significativo den su victoria. 
Prome cu esey, e coredo a skirbi riba su rednan social cu 


su sexo biologico no lo proporciona ningun "bentaha auto- 
matico" den e competencianan. Den su opinion "e discu- 
sion riba inclusion di persona trans den atletismo ni sikiera 
mester ta un debate." 


E participacion di persona transexual den torneo femenino 
ta genera polemica den e mundo deportivo. 
Autoridad deportivo ta implementa regulacion riba esey 
aunke esaki ta varia di un pais pa otro y di un deporte pa 
otro. 


Ehempel di esey t'e caso di Union Ciclista Internacional, 
caminda cu na juli 2023, a prohibi participacio di varios 
deportista transgenero den e categoria femenino, mientras 
cu e Asociacion di Boxeo di Merca (USA Boxing) ta permiti 
participacion di persona transgenero den e torneonan 
femenino desde prome di januari 2024. 


Coredo trans ta gana dos prueba femenino cu tempo 
cu lo a bal e ultimo posicion entre hende homber 

LIONEL Messi no ta stop di sorprende y ta sigui supera: 
e biaha aki el a bati dos reord nobo den un solo partido, 
durante e victoria di Inter di Miami 6-2 contra New York Red 
Bulls diasabra ultimo den Chase Stadium di Fort Lauderdale, 
Florida. 


E Argentino a logra converti den e prome hungado di historia 
pa logra cinco asistencia den e mesun partido den Major 
League Soccer (MLS). 
Tres di nan tabata p'e Uruguayo Luis Suarez, cu a anota su 
prome triplete cu Inter di Miami. E otro dos pasenan deci- 
sivo tabata p'e recien yega Matias Rojas.Den e contexto aki, 
cu e cinco asistencianan contra Red Bulls, Messi a consagra 


tambe com oe prome futbolista di tur tempo pa supera 1200 
gol y asistencia (833 y 372 respectivamente) den 1.058 
partido. 


E merito y e cantidad di e astro di futbol no ta keda ey. Den 
solamente 8 partido di e liga Mericano ya e ta lider den gol 
y asistencia, cu 10 gol y 9 pase di gol. 


Fuera di esey, tambe e t'e maximo asistente di Inter Miami, 
cu 16 oportunidad di gol concreta. 


Messi ta bati varios record den un 
anochi inolvidabel pa Inter di Miami 


Dialuna, 6 Mei 2024 
AWEMainta 
INTERNACIONAL 
19 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DEN un decision unanime, e gabinete Israeli, lidera pa 
Prome Minister Benjamin Netanyahu, a vota na fabor di cera 
e operacionnan di Al Jazeera den Israel, citando preocupa- 
cionnan tocante siguridad nacional. 


E medida aki ta sigui e aprobacion di un ley cu ta permiti e 
ceramento temporal di emisoranan stranhero cu ta wordo 
considera como un menasa durante e conflicto na Gaza. 
Netanyahu a anuncia e desicion riba medionan social, afir- 
mando cu "E canal di instigacion Al Jazeera lo ta cera na 
Israel."Minister Di Comunicacion Di Israel, Shlomo Karhi, a 
confirma e ordennan contra Al Jazeera, cu efecto inmediato. 
E decision ta inclui confiscamento di e equipo di 
transmision di Al Jazeera uza pa entrega contenido. 


E decision aki ta marca un escala den e disputa 
largo di Israel cu Al Jazeera, cu e ta acusa di partic- 
ipacion y cooperacion cu Hamas. Al Jazeera, cu ta 
wordo financia pa Qatar, a nenga e acusacionnan 
aki. 


E ceramento ta menasa di tensiona relacionnan 
cu Qatar, actualmente envolvi den esfuersonan di 
mediacion pa para e conflicto na Gaza. 


Durante e conflicto, Al Jazeera a keda como un di 
e poco medionan internacional na Gaza, transmi- 
tiendo escenanan di violencia y acusando Israel di 
atrocidad. 


Netanyahu a priminti di stop operacionnan di Al 
Jazeera despues di aprobacion di un ley cu ta duna 
ministernan poder pa cera rednan di noticia for di 
exterior considera como riesgo pa siguridad. 
Al Jazeera a condena e accionnan di Netanyahu 
como "incitacion" y a responsabilis'é pa sigur- 


idad di su personal rond mundo. Periodistanan ta teme cu e 
medida aki por pone un precedente pa restriccion nobo riba 
libertad di prensa, particularmente den zonanan di conflicto 
manera Cisjordania. 


E conflicto Palestino-Israelí ta keda fundamental pa e mision 
di Al Jazeera, y menasanan na su operacionnan ta lanta 
preocupacionnan tocante libertad di prensa y e capacidad 
pa informa riba topiconan critico. Segun cu e tencionnan 
ta persistí, e implicacionnan di e decision aki ta repercura 
tanto na nivel nacional como internacional, destacando e 
dinamica compleho den wega den e region. 


Gobierno di Israel ta vota pa cera e canal Al Jazeera na Israel 

MIENTRAS Merca ta prepara pa eleccion presidencial di 
2024 dia 5 di november proximo, e presidente actual Joe 
Biden y su predecesor republicano, Donald Trump, ta prepara 
pa loke ta priminti di ta un lucha hopi duro. Den contexto di 
e problemanan nacional y internacional, ambos candidato 
ta enfrenta reto significativo pa mobilisa nan base y atrae 
votado indeciso. 


E ultimo simannan a mira un ola di titular domina pa e repre- 
sion di e protestanan estudiantil Pro-Palestino, E huicio 
penal cu ta tumando luga contra Trump pa extorsion y e 
debatenan riba ayudo stranhero y di migracion. E proble- 
manan aki ta enfatisá e divisionnan profundo den e pais y ta 
prepara e scenario pa un bataya electoral competitivo. 


Aunke falta seis luna pa eleccion, hopi Mericano ainda no 
a informa nan mes completamente referente e panorama 
politico. Sinembargo, e expertonan ta enfatisa e importancia 
di establecimento trempan di narativanan y mobilisacion 
di base pa ambos campaña. Mientras cu e encuestanan ta 
indica un competencia fuerte entre Biden y Trump, e preo- 
cupacionnan ta persisti riba insatisfaccion general cu e 
eleccion di candidato, y casi mita di e votadonan registra ta 
expresa nan deseo pa opcion alternativo. 


Pa Biden, e reto ta pa cambia e dinamica den e demografia 
clave, particularmente e votadonan hoben, memey di critica 
riba e maneho di e conflicto di Gaza di parti di e administra- 


cion. Protesta Pro-Palestino rib'e campusnan universitario a 
expone un division generacional y por afecta participacion 
electoral na november. 


Mientras tanto, e candidatura di Trump ta wordo influencia 
pa agitacion legal, incluyendo varios caso penal. Mientras 
cu e retonan legal aki ainda no tin un impacto significativo 
riba su apoyo entre votadonan republicano, e posibilidad di 
un condena por kita e votadonan indeciso for di dje. 


E temanan clave cu ta forma e panorama electoral ta inclui 
economia, acceso na aborto y politica internacional. E 
campaña di Biden ta enfoca riba e idealnan democratico 
y defensa di derecho reproductivo, mientras cu Trump ta 
busca pa capitalisa malcontento economico y e prioridadnan 
conservador manera restriccion riba aborto. 


Mientras cu eleccion ta yegando, e anticipacion di e prome 
debate presidencial programa pa 16 di september ta 
aumenta. Mientras cu e debatenan poco biaha ta influencia 
e opinion di e votadonan, nan ta keda un tradicion crucial 
den democracia Mericano, ya cu nan ta duna e votadonan 
un plataforma pa tende e candidato directamente. 


Den e proximo lunanan, e dos campañanan lo intensifica nan 
esfuersonan pa consolida apoyo y convence e votadonan 
indeciso, nabegando den un panorama politico compleho 
moldea pa reto interno y crisis global. 


Eleccion na Merca 2024 


Problema y desafionan clave 

DEN un movecion historico, Iglesia Metodista Uni (UMC) 
a revoca su prohibicion riba e clero LGBTQ y union entre 
e personanan di mesun sexo, indicando un cambio signifi- 
cante den e posicion di e denominacion riba homosexual- 
idad. E decision, tuma durante e Conferencia General, ta 
marca e culminacion di varios decada di conflicto interno y 
defensa di inclusion LGBTQ den iglesia. 


Durante e añanan, e personanan LGBTQ a enfrenta discrimi- 
nacion y exclusion den UMC, cu maneho estricto cu tabata 
prohibi nan ordenacion y realisacion di matrimonio entre e 
personanan di mesun sexo door di clero. E doctrina oficial 
di iglesia, cu ta data di 1972, tabata considera homosexual- 
idad incompatibel cu e enseñansa cristian, creando un divi- 
sion profundo den e denominacion. 


Sinembargo, den e ultimo añanan a mira un movecion creci- 
ente den UMC cu ta boga pa cambio, cu congregacion y 
clero ta poniendo presion pa mas aceptacion y inclusion di 
e miembronan LGBTQ. E aprobacion di medida pa elimina e 
maneho anti-LGBTQ di e Buki di Disciplina di denominacion 
ta representa un victoria significativo pa e defensornan di 
igualdad y diversidad den iglesia. 


Reverendo Andi Woodworth, kende a sali for di e cashi como 
transgenero na 2020, ta refleha riba e significado personal 
di e decision, señalando e reto y e riesgonan asocia cu admiti 
su identidad den iglesia. A pesar di e posibel consecuen- 
cianan, Woodworth y su casa, reverendo Anjie Woodworth, 
a keda fundamental pa crea un comunidad inclusivo na 
Neighborhood Church na Atlanta. 


E decision pa kita prohibicion riba e clero LGBTQ y union 
entre e personanan di mesun sexo a wordo ricibi cu un cele- 
bracion general entre e miembronan y e defensornan di UMC. 
Reverendo Andy Oliver, pastoor principal di Iglesia Metodista 


Uní di Allendale, ta enfatisa e significado emocional di e 
momento, honrando e memoria di esunnan cu a lucha p'e 
derechonan LGBTQ den iglesia pero cu no a biba pa mira e 
cambio aki. 


Mientras cu e decision ta representa un avance monumental, 
e retonan ta persisti mientras UMC ta nabega pa implemen- 
tacion di e maneho nobo aki na nivel local. Reverendo Billy 
Hester, kende su congregacion a vota na fabor di desafilia 
su mes for di e denominacion pa su postura riba homosex- 
ualidad, ta enfatisa e necesidad di un afirmacion y apoyo 
continuo pa e personanan LGBTQ den e congregacionnan 
metodista. 


Mientras UMC ta adopta inclusion LGBTQ, e ta sigui boga pa 
un comunidad eclesiastico mas inclusivo y compasivo, cu 
e defensor y e aliadonan comprometi pa fomenta un ambi- 
ente acogedor pa tur miembro, independientemente di nan 
orientacion sexual of identidad di genero. 


United Methodist Church ta Pro Inclusion LGBTQ 

CU e obhetivo di fortalece e lasonan cultural y comercial cu 
a existi durante mas di 300 aña entre Venezuela y Reino di 
Hulanda, Quirine van de Line, subhefe di e embahada di e 
pais aki, a bishita La Vela de Coro pa conoce mas di cerca e 
potencial cu ta desaroyando den e region aki. 


E delegacio a wordo ricibi p'e hunta directiva di Camara 
de Comercio y Turismo di La Vela de Coro, encabesa pa 
Yoselys Lopez, cu e participacion di Juan Gotopo, vice-pres- 
idente, Yuli Zamarripa, secretaria; Vicente Di Vito, Gerente di 
Maneho y Mervin Ruiz, Gerente di proyecto. 


Ora a yega Plaza Antilliana, Van de Line a wordo ricibi cu un 
presentacio di danza di mucha dirigi pa Mirian Castellano, 
sigui p'e actuacion di e grupo di tambu "Tambor Veleño" 
interpretando e cancion "Ay la Vela." Despues e nucleo di 
La Vela de la Orquesta Sinfonica, dirigi pa Jose Chirino, a 
toca piesa musical manera "Gipsy Overture" di Isaac Marley, 
"Moliendo Cafe" di Jose Manzano Perroni y "Merengue del 
Primer Dedo" di Carlos Almendrano, bao di e direccion di 
licenciado Lilibeht Rodriguez. 


E bishita a continua cu un recorido den e museonan comu- 
nitario y Locos de la Vela, sigui pa un paseo door di e insta- 
lacionnan di Hotel Dinastia, caminda cu e presenta un 
exposicion di arte p'e artista local Leonel Vera, hunto cu un 
'tasting' di cos dushi tipico di Venezuela y e region di Falcon. 


Yoselys Lopez a expresa su honor di a forma parti di e agenda 
special prepara pa Camara de Comerci oy Turismo di La 
Vela de coro p'e bishita diplomatico aki. Esaki ta demostra 
e trabao realisa p'e instancia durante mas di tres aña, esta- 
bleciendo vniculo pionero entre e Camara di Comercio di e 
islanan ABC y e comunidad empresarial di Venezuela. 


Juan Gotopo, vice-presidente di e organisacion, a recorda 
cu segun registro historico di e cronista di La Vela, licen- 
ciado Luis Ramos, esaki lo ta e di dos bishita oficial di un 
representante di e gobierno Hulandes na La Vela de Coro. 


E prome a sosode na 1974, durante e inauguracion di e 
Plaza Antilliana como simbolo di amistad entre Hulanda y 
Venezuela. 


Gotopo a agrega cu durante e bishita a presenta un informe 
riba e exportacionnan a traves di Puerto de la Vela p'e 
islanan di Aruba y Corsou y a discuti e proposicion pa dina- 
misa e intercambio comercial a traves di e establecimento di 
un Holland House na Venezuela. 


E bishita di nivel halto aki a tuma luga poco dia despues 
di e prome aniversario di e reapertura di e frontera entre 
Venezuela y e islanan, loke ta subraya e importancia di e 
Puerto de La Vela de coro p'e relacionnan bilateral entre e 
dos paisnan aki. 


Bishita diplomatico 


Subhefe di Embahada di Reino Hulandes 
a haya recorido na La Vela de Coro 

UN avion biplaza a realisa un aterisahe di emer- 
gencia net riba un caminda bon concuri di un ciudad 
na Letonia, e Agencia di Aviacion Civil di e pais a 
informa diasabra. Un video riba e incidente aki, a 
mustra con e avion a bha y a cuminsa maniobra 
entre e autonan riba gran velocidad. Ningun vehi- 
culo a resulta daña, cu excepcion di e señalnan di 
trafico, cu e vehiculo a golpia cu su hala. 


"Awetardi, un avioneta di aviacion general unda cu 


dos persona tabata biahando, a realisa un aterisahe 
di emergencia riba un caminda di Adazi, pa rason 
tecnico. E prome informacionnan ta indica prob- 
lema den e motor. Ningun persona a resulta herida," 
e mensahe a indica riba e cuenta oficial di X di e 
organismo, publica dia 4 di mei. 


Avioneta a baha riba caminda transita na Letonia 

ARUBA a conoce e aña aki un grupo grandi di 18 persona cu a ricibi un 


condecoracion real pa motibo cu nan a destaca riba diferente tereno y/ 


of a dedica nan mes na nos comunidad. Decoratiecommissie Aruba ta 


informa cu entrante dialuna 6 di mei 2024 pueblo di Aruba por entrega 


proposicion p'e personanan ricibi un condecoracion real otro aña na 


ocasion di Dia di Rey na april 2025. 


Pa un persona por wordo considera pa haya un condecoracion real, 


mester tene cuenta cu e accento ta cay riba prestacionnan particular 


pa y den comunidad. Tin dos categoria: 


- Trabao boluntario, pues trabaonan pa cual e persona no a/ta ricibi 


salario y pa un periodo di por lo menos 15 aña; 


- Prestacionnan particular cu un persona a haci contra pago, pues den 


su trabao/funcion. E prestacionnan aki mester ta di un caliber y nivel di 


e halto ey cu nan ta surpasa locual normalmente ta wordo spera di su 


trabao y mester tin un balor excepcional pa desaroyo di Aruba. 


Tur persona of instancia cu conoce un persona cu na su opinion ta 


merecedor di un condecoracion real por entrega un proposicion. Pa 


haci e proposicion aki mester haci uzo di dos formulario special. 


E formularionan aki ta obtenibel entrante dialuna 6 di mei 2024 na balie 


na entrada na Bestuurskantoor na Playa, na Bestuurskantoor na San 


Nicolaas y na tur MFA. Tambe por download e formularionan for di e 


website di gobierno: www.gobierno.aw, www.overheid.aw, www.govern- 


ment.aw. E formularionan di proposicion mester wordo yena completo 


y detayadamente y mester wordo firma door di e persona(nan) of e 


instancia cu ta haci e proposicion (“voorsteller”). 


E motivacion di e peticion ta di crucial importancia. 


Pa evalua e meritonan di un persona cu ta wordo proponi pa un condec- 


oracion real, ta di sumo importancia pa duna tur informacion pidi riba e 


formularionan y pa menciona tur dato y informacion cu por duna realse 


na e trabou(nan)/actividad(nan) desplega door di e persona en cues- 


tion. 


Decoratiecommissie Aruba ta enfatisa cu otorgamento di un condecor- 


acion real mester keda un sorpresa pa e persona concerni. Pa e motibo 


ey ta di suma importancia pa NO informa e persona concerni cu ta bay 


haci un peticion p’e, ni envolv'e den e proceso di prepara un proposi- 


cion. Mester haci e trabao preparatorio den tur secrecia. Esaki lo evita 


un desapunto den caso cu e condecoracion no ta wordo otorga. Y natu- 


ralmente un persona no por propone su mes. 


E entrega di un proposicion pa un condecoracion real mester wordo haci 


na balie di Bestuurskantoor Oranjestad den un envelop cera dirigi na 


Bureau Minister van Algemene Zaken, na atencion di Decoratiecommissie 


Aruba, Bestuurskantoor, L.G. Smith Blvd. 76, Oranjestad, Aruba. 



Proposicion pa condecoracion real ta wordo trata na Hulanda door di 


e organo cu ta carga e nomber “Nederlandse Kapittel voor de Civiele 


Orden”. Nan ta duna e conseho definitivo pa cu e condecoracionnan 


real y nan ta hopi estricto. 


Semper un peticion mester wordo manda hopi luna adelanta pa por 


keda cla cu tur tramite na Aruba y na Hulanda pa asina e personanan 


por ricibi nan condecoracion na luna di april di e siguiente aña. 


E aña aki e ultimo dia pa entrega un proposicion pa un condecoracion 


real pa aña 2025 ta diaranson 31 di juli 2024, 4’or pm. 


Por fabor tuma nota cu proposicionnan incompleto y e proposicionnan 


cu a drenta despues di diaranson 31 di juli (4 or pm) 2024 lamentabel- 


mente no por wordo trata. 


Aruba tin hopi persona cu ta contribui na nos comunidad mediante 


trabao boluntario y personanan cu ta destaca realmente den nan 


trabao. Ta deseo di Decoratiecommissie Aruba pa mira hopi di nan 


ricibi un condecoracion real na 2025, mescos cu e aña aki. Ta p’esey 


un peticion na un y tur pa haci un esfuerso pa esaki bira realidad y 


pa asina Aruba por honra su hendenan balioso. Decoratiecommissie 


Aruba ta spera cu pa Dia di Rey 2025 tambe comunidad lo reacciona 


cu hopi entusiasmo pa reconoce esnan cu ta haci trabao importante pa 


y den nos comunidad. 



Den caso cu tin algun pregunta of kier haya mas informacion por tuma 


contacto cu un di e miembronan di Decoratiecommissie Aruba: 


sr. V. Frank (tel. 587-4979) 


sra. N. Anthony (cel. 593-1921) 


sra. I. Nicolaas-Ras (tel. 584-8880) 


sra. R. Garrido (cel. 593-1820) 


sr. D. Figaroa (cel. 741-0100) 


Tambe por acerca e comision via e-mail: condeco.aruba@gmail.com 


Oportunidad pa entrega proposicion 
pa condecoracion real 2025 

THE Vacation Rentals Professionals Aruba (VRPA) ta atendiendo 
tema critico relaciona cu vacation rentals y vivienda accesibel 
na Aruba. E organisacion ta destaca e importancia di diferencia 
entre e mercadonan aki y enfatisa e necesidad di un regulacion 
responsabel pa mantene un balans cu ta apoya tanto economia 
local como e necesidadnan social. 


Diferencia vacation rentals di cas accesibel 
VRPA ta aclaria cu vacation rentals y vivienda accesibel ta dos 
mercado diferente cu caracteristica unico. Hopi vacation rental na 
Aruba ta propiedad di gama halto, mientras cu vivienda accesibel 
ta atende un grupo demografico diferente. E diferencianan aki 
mester wordo reconoci pa garantisa un regulacio eficaz y evita 
confusion entre ambos mercado. 


Regulacion global 
VRPA ta señala cu e debate riba e regulacion di e vacation rentals 
no t'e unico na Aruba. Na otro pais y ciudad, e 'overregulation' 
tabatin su consecuencianan negativo. Estudio di e caso ta mustra 
cu prohibi huurmento a corto plaso of Airbnb no ta hiba na un 
reduccion di prijs di cas. Tur lo contrario, e prijsnan ta sigui subi 
debi n'e factornan manera costo di construccion. Por lo tanto, 
ta fundamental atende e tema aki cu cuidao pa evita resultado 
negativo similar na Aruba. E asociacion ta promove un enfoke 
balansa p'e regulacion. 


Contribucion economico di vacation rentals 
Vacation rentals tin un papel significativo den e economia di 
Aruba. Un 'case study' realisa riba e isla ta indica cu e huur- 
mentonan aki ta representa aproximdamente 20% di e GDP di 
Aruba. Furea di esey, 70% di e vacation rentals ta propiedad 
di residente local, loke ta proporciona e comunidad un fuente 
directo di entrada deriva di turismo. E contribucion economico 
aki ta destaca e necesidad di respalda e industria mientras cu ta 
maneha su crecemento di manera responsabel. 


Recomendacion pa regulacion di VRPA 
VRPA ta boga pa un regulacion responsabel, reconociendo cu ta 


necesario haya un balans pa evita e daño potencial cu por causa 
e sobreregulacion n'e economia. E asociation ta kere cu un regu- 
lacion eficas por enfoca riba e recaudacion adecua di impuesto 
y contribui n'e economia local, n'e mesun momento cu ta atende 
problema manera e crisis di vivienda accesibel. 


Colaboracion y Regulacion fiscal como prioridad 
Un di e areanan clave di enfoke di VRPA ta e regulacion fiscal. 
E asociacion ta considera cu, door di garantisa un recaudacion 
adecua di impuesto di vacation rentals, por genra suficiente 
entrada pa atende varios problema social, incluyendo e crisis 
di vivienda accesibel. Pardi di e impuestonan aki por destina na 
resolve e problematica aki. 


VRPA ta comprometi cu e colaboracion cu e responsabelnan di 
forma politico y otro parti interesa pa desaroya regulacion efec- 
tivo. Desde 2015, e asociacion a traha cu e oficina di impuesto 
di Aruba pa crea un sistema di impuesto husto y sostenibel pa 
vacation rentals. VRPA ta busca pa traha estrechamente cu tur 
e interesadonan pa garantisa cu e regulacionnan sostene tanto 
e industria di vacation rentals como e necesidadnan di e comu- 
nidad di Aruba. 


VRPA ta atende cu regulacion di huur 
vacacional y vivienda accesibel na Aruba 

DIAHUEBS mainta, Prome Minister Evelyn Wever-Croes a 
bishita Bureau Interne Diensten (BID) pa e lansamento di e 
proyecto nobo di innovacion "Ordo Facil". Manera ta conoci 
BID ta esun cu ta bestel tur e productonan pa Centraal 
Magazijn di Gobierno, y ora tur producto ta aden, e departa- 
mentonan por pasa busca loke nan a order. Awor cu "Ordo 
Facil", cada departamento di Gobierno, por haci nan order 
online, cu no solamente lo facilita e proceso pa BID, sino 
tambe lo duna nan un miho control riba e inventario di e 
productonan. 


Prome Minister a expresa di ta sumamente satisfecho pa 
wak cu BID a tuma e paso pa implementa innovacion den 
nan proceso di order, ya cu esaki lo facilita e proceso di 
order no solamente pa BID, sino tambe pa e otro departa- 
mentonan. Tambe e mandatario ta spera cu e paso aki di 


BID, lo sirbi como ehempel pa e otro departamentonan sigui 
cu e pasonan di automatisacion. Pa tur departamento di 
Gobierno, implementacion di procesonan di innovacion por 
facilita y acelera e sevicio di e departamento na comunidad. 


"Mi ta felicita Shamila Loepstok y henter e famia di BID cu 
e paso importante aki cu nan a logra den apenas 3 luna. 
Sigur un proyecto cu a exigi hopi tempo y trabou, pero cu lo 
mehora e servicio en general di e departamento. E sistema 
nobo aki ta un muestra, di con pasonan chikito pa cu inno- 
vacion, por trece cambionan asina grandi den eficiencia di e 
servicio cu e departamento ta duna. 


Masha pabien na full e ekipo di BID cu a traha incansabel 
riba e proyecto aki, y danki pa kere y sostene e sistema di 
innovacion y automatisacion", Prome Minister a expresa. 


En conexion cu proceso di automatisacion di departamento di Gobierno 


BID a lansa proyecto “Ordo Facil” 

RECIENTEMENTE Minister Glenbert Croes a anuncia cu a 
baha e exigencia di edad pa 16 aña pa por sigui cursonan na 
Enseñansa pa Empleo. 


Locual cu a conduci e mandatario na e decision aki ta 
specialmente nos hobennan cu a/ta termina SPO pero cu no 
por ‘stroom door’ pa EPB y igual pa nos graduadonan di EPB 
cu no ta bin na remarca pa por sigui studia na EPI. 


Specialmente pa e hobennan aki: “Nos a habri e posibil- 
idad pa nos hobennan por sigui curso dirigi riba demanda 
laboral, ampliando asina nan posibilidad pa un entrada mas 
facil den mercado laboral.” Hobennan por sigui (re)capacita 
nan mes cu diferente curso pa amplia nan conocemento. 
Dje forma aki e transicion ta bira mas facil pa por haya un 
empleo pasobra trabou tin. 


Cursonan: 
Minister Croes a presenta cifranan di e cantidad di cursonan 
ofreci pa EPE. Durante e prome tanda di 2023, EPE tabata 
ofrece 23 diferente curso. A subi esaki den e di dos tanda 
pa 27 curso, y actualmente pa e prome tanda di 2024 tin un 
total di 34 curso cu miras cu esaki ta bay amplia cu diversi- 
ficacion di cursonan. 


EPE ta un fuente di enseñansa hopi popular den comunidad 
bou di esnan cu kier prepara nan mes pa drenta e mercado 
laboral. 
E cursonan cu tin disponibel ta entre otro: Computer for 
Beginners, MS Word, Excel, Office Skills, Bartender, Casino, 
Waiter, Customer Service, Human Resources, diferente 
idiomanan manera Ingles, Hulandes y Spaño, Marketing, 
Supervisory Management, Kleinvaarbewijs, y Horticultura, 
ta algun cu EPE ta ofrece. 


Ademas di e diverso cursonan, Enseñansa pa Empleo ta 
brinda e cursista un areglo di pago y na un prijs socialisa. 
Loke cu nos kier ta pa nos hobennan haya trabou, pa tur nos 
hendenan haya un bon trabou. Dje forma aki Ministerio di 
Labor ta contribui y apoya e diferente posibilidadnan di (re) 
capacitacionnan di nos hendenan. 


Pa informacion y/of pa por inscribi pa cualkier curso, por 
subi e website di EPE cu ta www.epearuba.com 


Minister Glenbert Croes 


Enseñansa pa Empleo ta crucial pa yuda 
nos hobennan drenta mercado laboral 

UN delegacion di Gabinete di Minister Plenipotenciario, 
encabesa pa studiantenan Arubiano, a pone un krans na e 
monumento na Waalsdorpervlakte ariba "Dodenherdenking" 
diasabra 4 di mei 2024. Tambe presente tabata directora 
di Gabinete di Minister Plenipotenciario di Aruba mr. Joselin 
Croes. 


E 
conmemoracion 
ariba 
“Dodenherdenking” 
na 
Waalsdorpervlakte ta un lugar y monumento cu un signifi- 
cacion special, pasobra e monumento ta na e sitio unda 
durante di segunda Guera Mundial hopi persona cu tabata 
forma parti di e resistencia contra di e ocupacion Aleman 
a wordo fusila. Entre nan e hoben Arubiano Boy Ecury cu 


hunto cu otro miembronan di resitencia a haya su morto pa 
medio di un peleton di bala ariba 6 november 1944. 
Pa añanan Gabinete di Minister Plenipotenciario a participa 
na e conmemoracion aki – cu excepcion durante e periodo 
di Covid, unda e conmemoracion no a tuma lugar – cual 
momento ta importante pa di e manera aki tene na bida e 
memoria y e storia di bida di Boy Ecury. 


Na e monumento na Waalsdorpervlakte e studiantenan 
Arubiano a pone un krans acompaña pa directora Joselin 
Croes y funcionario di departamento di Enseñansa di 
Gabinete di Aruba Ivonne Navas. 


Aruba a pone krans ariba Dodenherdenking na Waalsdorpervlakte 

E digitalisacion di Papiamentu ta na caminda pa su integracion riba 


Google Translate. Asina minister di Educacion, Sithree van Heydoorn, 


a informa. 


E proyecto aki, cu ya a cuminsa cu un inventario extenso di e listanan 


di palabra existente, tambe lo inclui dicho y regla gramatical pa crea un 


base pa Papiamentu digital. Ta planea cu e iniciativa aki completa den 


un plaso di cinco aña, segun un articulo riba Curacao.nu. 


Durante un reunion di comision, e minister a splica cu e integracion di 


Papiamentu riba e plataformanan digital ta esencial p'e desaroyo di e 


idioma y e preservacion di e patrimonio cultural. 


Actualmente ta realisando un inventario di tur e listanan di palabra di 


Papiamentu, incluyendo esun di Leo Floridas, como tambe material di 


Antoine Maduro, Frank Martinus Arion y otro cu ta atende cu e historia 


di Papiamentu. 


Aruba di un otro banda 


Di un otro banda, Aruba, cu tambe tin Papiamento como idioma oficial, 


ainda no a dal un paso similar pa digitalisacion di e idioma riba Google 


Translate. 


A pesar di ta un elemento central di e cultura Arubiano, e gobierno di 


Aruba ainda no a anuncia un plan pa integra riba e plataforma aki di 


traduccion. 


Curacao.nu 


Papiamentu na caminda pa Google Translate 
pero Aruba ainda no a dal e paso ey 

DIASABRA 11 di mei, pa 7.30 pm Arubaanse Kunstkring ta 
presenta na Cas di Cultura “A Musical Evening” cu e grupo 
Rochela como e atraccion principal. E palabra rochela na 
Spaño ta nifica diversion y esey ta loke e grupo musical 
Rochela ta trese Aruba: diversion, fun, plezier. 


E lider di e grupo ta e tocador di cello Germán Marcano 
kende ta hopi conoci pa su cociertonan cu Aruba Piano 
Festival (di Armand Simon) y cu Nuevo Mundo Music Festival 
& Academy (NMFA) di Simon Gollo. German Marcano ta un 
di e cellistanan mas importante di America Latino. Su CV ta 
largo y interesante. 


El a gradua di Surrey University, Inglatera, caminda el a 


studia bou di guia di Stefan Popov y William Pleeth. El a 
participa den varios tour como solista, musico di camara y 
maestro di academia manera el a haci aki algun aña pasa 
cu NMFA. E otro miembronan di e grupo ta Gonzalo Teppa, 
contrabajo; Jorge Glem, cuarto y Manúel Rangel, maracas. 


Ademas di Rochela lo actua tambe Vento do Norte, e grupo 
di 5 saxofonista Hulandes bou di Henk van Twillert cu a toca 
na Aruba pa prome bes na 2011. 
\Na 2017 mi a skirbi lo siguiente di un concierto di nan: 
“Siman pasa na Cas di Cultura mi a presencia un di e 
conciertonan mas conmovedor den mi bida, e concierto 
cu Kunstkring a presenta di e conhunto musical Vento do 
Norte.” 


Grupo Serenada di Corsou cu 12 miembro bou di direccion di 
Henri Moen lo ta di tres grupo pa actua e nochi ey. Serenada 
ta conoci pa su manera unico di presenta canticanan crioyo. 


Laga nos mustra e boluntarionan di Arubaanse Kunstkring 
cu nos ta aprecia nan trabou y mustra nos cara na e Musical 
Evening. Entrada ta costa apenas 35 florin pa persona. 


Te diasabra nochi 7or y mei na Cas di Cultura. Trese bo 
famia y amigonan! 


Ban Gosa “A Musical Evening” di Arubaanse Kunstkring 

DESDE comienso di humanidad matrimonio y famia ta 
forma e base mas firme pa desaroyo sano di un sociedad. 
Dios mes a institui matrimonio entre un homber y un muhe. 
Pero si un hende no ta kere den Dios ciencia social mes ta 
confirma cu Dios su mandamento pa matrimonio ta esun cu 
ta sirbi sociedad miho. 


Matrimonio entre un homber y un muhe te ainda ta mustra 
di ta mas beneficioso pa e pareha mes, pa nan yiunan y pa 
sociedad. 


Estudio ta mustra cu un matrimonio entre un homber y un 
muhe casa cu otro y cu ta dedica na otro ta mas beneficioso 
pa salud incluso salud mental. 


E ta mas beneficioso pa prosperidad financiero. E ta mas 
beneficioso pa lanta mucha cu ta e siguiente generacion di 
ciudadano. 


Mucha cu lanta cu nan tata y mama biologico ta prospera 
miho den enseñansa y ta menos envolvi cu husticia na un 
forma negativo. 


Matriminio entre un homber y un muhe ta mas beneficioso 
pa crea un ambiente di siguridad cu ta haci cu hende ta bira 
menos dependiente di sociedad pa asistencia social of asis- 
tencia financiero. 
Awendia tin estudio cu ta mustra cu mucha cu lanta den un 
famia di pareha di mesun sexo ta prospera di mesun manera 
cu mucha den un famia tradicional. Pero tin un fayo grandi 


cu e estudionan aki. 
Nan ta basa riba un cantidad chikito di hende cu a wordo 
investiga compara cu e cantidad grandi di mucha cu a lanta 
cu nan mayornan biologico. 


Un di e propositonan di Dios pa matrimonio y famia ta pa 
mantene humanidad na existencia pa asina cumpli cu e 
propositonan di Dios den mundo. 


Solamente matrimonio entre un homber y un muhe ta percura 
pa nacemento di e siguiente generacion di ciudadano den 
un ambiente sano. 


Anto sciencia social ta mustra nos cu e famianan aki ta duna 
un contribucion positivo na sociedad. 
Dia 8 di mei 2024 Parlamento di Aruba lo trata e proposicion 
di ley pa legalisa matrimonio di mesun sexo. 
Tin indicacionnan fuerte cu mayoria di pueblo di Aruba kier 
mantene matrimonio den nos codigo civil como un union 
serio y sagrado entre un homber y un muhe. 


Si nos Parlamentarionan tene nan mes na e decision di Corte 
Europeo pa Derecho Humano anto nan lo yega na e conclu- 
sion cu no ta existi derecho humano pa hende casa cu un 
persona di mesun sexo. 


Legalisa matrimonio di mesun sexo kiermen ta duna un fabor 
na e personanan aki. Pero ley no mester ta basa riba fabor 
sino riba derecho. Parlamento no mester inventa un derecho 
cu no ta existi. 


Iglesianan Cristian di Aruba 


Beneficionan social di matrimomio 

NA Biblioteca Central di Den Haag a tuma lugar un asina 
yama “vrijheidsmaaltijd” organisa pa Dutch Caribbean Book 
Club y Biblioteca Central di Den Haag. E “vrijheidsmaaltijd” 
ta un iniciativa di e Comité 4 en 5 mei cu ta responsabel 
pa e organisacion di e Conmemoracion riba 4 di mei y e 
eventonan den cuadro di “Bevrijdingsdag” na Hulanda. E 
“vrijheidsmaaltijd” ta tuma lugar na diferente citionan den 
diferente ciudadnan na Hulanda. 


E evenemento ta trece 70 persona hunto na mesa pa papia 
riba libertad y democracia y tin como tema central: ‘Boy 
Ecury, een Arubaanse jongen in het verzet’. E programa 
a cuminsa cu un discurso di Minister Plenipotenciario di 
Aruba mr. Ady Thijsen. Sr. Thijsen a cuminsa na bisa cu un 
dia prome su persona hunto cu Prome Minister di Hulanda, 
Minister di Defensa, Minister Plenipotenciario di Curaçao y 
Secretario di Estado di Bienestar General a pone un krans 
na e monumento riba e dam na Amsterdam pa recorda e 
victimanan di Segundo Guera Mundial. Na mes momento 
Minister Thijsen a trece dilanti den su discurso con Aruba y 
Curaçao a experencia guera, na momento cu submarinonan 
Aleman a purba na bombardea e refinerianan. ‘Danki Dios 
cu esaki no a sosode, pero si hopi tankeronan a wordo ataca 
entre Lago di Maracaibo y Aruba y cu akinan hopi persona a 
perde nan bida. 


Esaki tabata un operacion di Alemania pa purba na stroba 
cu e refinerianan ta haya crudo di azeta y asina produci 
combustibel pa e Mericanonan. Al final e Mericanonan y nan 
submarino mas avansa a core cu e Alemannan for di Mar 
Caribe y loke a conduci na victoria di e trupanan aliadonan 
riba e regimen di Hitler.’ 


‘Mientras cu e islanan tabata den suspenso con leu nan ta 
wordo envolvi den e guera na Europa, un hoben Arubiano a 
dicidi pa acopla cu e resistencia contra di e Alemannan. Su 
nomber ta Boy Ecury. Hunto cu su bon amigo Luis de Lannoy 
y Delfincio Navarro, Boy Ecury a haci hopi atraconan riba 
trucknan y treinnan Aleman y a yuda pilotonan di e aliad- 
onan na Tilburg. 


Boy Ecury tabata un Arubiano di color y pesey e tabata 
yama atencion y na 1942 e mester a sali for di Tilburg, 
pasobra tabata demasiado peligroso pe. Riba diadomingo 5 
di November 1944 despues cu Boy a bin di misa ela wordo 
aresta na Rotterdam. Despues di a keda cera na e prison na 
Scheveningen, Boy Ecury a wordo fusila riba 6 di November 


1944 na Waalsdorpervlakte na Scheveningen. Na 1947 su 
restonan mortal a bin Aruba, unda Boy Ecury a keda dera cu 
honor militar.’ 


Minister Thijsen den su discurso ta haci e pregunta kico e 
acto heroico di Boy Ecury ta nifica pa nos y pa ilustra esaki 
sr. Thijsen a usa dos quote. 


E prome ta di Nelson Gaylord: “The ultimate test of man's 
conscience may be his willingness to sacrifice something 
today for future generations whose words of thanks will not 
be heard.” Di dos quote ta di Raphael Warnock: “Our nation 
is forever indebted to the brave men and women who laid it 
all on the line for our country, especially those who made 
the ultimate sacrifice in defense of our freedoms.” 


Minister Thijsen: ‘Boy Ecury tabata un studiante hoben 
y den plenitud di su bida a haci e sacrificio ultimo pa nos 
tur. Mi ta tuma mi mes como ehempel. Mi a studia, traha 
como abogado, a bira parlamentario y eligi como presidente 
di Staten, nombra como Representante di Aruba na Union 
Europeo y Minister Plenipotenciario. Tur esaki den pleno 
libertad. 


Esaki mi por a logra danki na Boy Ecury y tur e otronan cu 
tabata den resistencia durante di Segundo Guera Mundial. 
Ami ta agradecido, Aruba ta agradecido, Reino Hulandes ta 
agradecido y tambe nos tur pa ta biba den libertad, en paz 
y democracia. Finalmente mi mester bisa cu e importancia 
grandi ta pa semper nos carga Boy Ecury den nos curason 
y percura pa su echonan sigi biba cerca generacionnan nos 
dilanti,’ segun palabranan di Minister Plenipotenciario Ady 
Thijsen. 


Despues di e discurso di Minister Thijsen e programa a sigi 
cu un charla di Nelson Lacroes, kende a conta mas riba e 
bida di Boy Ecury y tambe e otro heroe di resistencia manera 
George Maduro y Tirso Sprockel. 


Prome Minister di Aruba mr. Evelyn Wever-Croes a duna un 
bunita discurso riba video den cual Premier Wever-Croes 
a acentua e rol heroico di Boy Ecury durante di Segundo 
Guera Mundial. 


E programa a keda ilustra cu musica di e pianista Alexander 
Kraft van Ermel, nieto di e conocido pianista y compositor 
Curasoleño Wim Statius Muller. 


Minister Thijsen a tene charla riba Boy 
Ecury na “Vrijheidsmaaltijd” na Den Haag 


Dialuna, 6 Mei 2024 
AWEMainta 
POLITICA 
33 


E partido cu ta simbolisa corupcion AVP y su alibabanan mafioso 
ta den publicidad un bes mas durante luna di mei. E caso Avestruz 
y e bandido mayor Benny Sevinger lo ta dilanti corte un bes mas. 


E biaha aki tres (3) hues lo repasa su caso. Benny ya caba tin 
sentencia di prizon riba su cabes. Un berguensa grandi pa esnan 
cu tin intencion di subi e lista berde e proximo eleccion. Nos lo 
percura pa nunca, pero nunca mas pueblo lubida e corupcion y 
ladronicia cu e ex ministernan di AVP a comete apoya pa e gran 
bebedo di ensure, esta Mike Eman. Gobierno di AVP den e periode 
2009-2017: 


AVP a crea e Mega Debe, AVP a bin cu e LAFT, AVP a ranca 201 
miyon di nos companianan estatal, AVP a Hedge WEB cual a 
costa pueblo 300 miyon, AVP a regala Richard Arends “Horizon 
Consultancy” 4 miyon florin, AVP a regala Speed cu Patrick 8 
miyon florin, AVP a corumpi RDA hortando 20 miyon, AVP a regala 
Patricia Dowers casa di Dowers 400 mil florin, 


AVP a regala abogado Sjiem-Fat 5 miyon florin, AVP y Mike Eman 
a regala su ruman 1.9 miyon pa 1 auto di careda. AVP a brasa 
corupcion cu e resultado conoci casonan IBIS y Avestruz, unda 
Paul Croes awe ta cera den KIA y Benny Sevinger tin veredicto di 
prizon riba su cabes rumbo pa KIA. Pues, a “Mafia Partij” AVP y 
su bandidonan ta bon conoci pa su casonan bochornoso y esaki 
hamas pueblo kier pa ripiti. Tur ta cu prueba! 
Benny Sevinger di AVP bek den corte: 
Manera ta conoci, e convicto Benny Sevinger e mafioso mayor 
den e caso historico di corupcion, esta e caso AVESTRUZ den luna 
di mei lo ta bek dilanti mesa berde. Den corte di prome instancia 
hues a reparti 11 aña di prison total entre Benny, Leoncita Arends, 
Susebeek (man drechi di Benny) pa nombra algun di cual Benny 
mes a ricibi un condena di algo mas cu un aña. Den e luna aki 
(3) hues, esta Hoger Beroep lo revisa e caso aki un bes mas. Ta 
fresco den nos memoria con hues den su veredicto a condena 
Benny y a “verbeur” esta “kita” of encauta 2.5 miyon florin di 
Sussebeek di un cuenta di ORCO Bank na Curaçao. 


E placa aki ta prueba di a bin di dealnan cu e terenonan di Pais 
Aruba. Tambe, hues a prueba cu doño di Holiday Inn Hotel a paga 
$8000 US Dollar pa un fiesta di yiu di Benny. Pues Benny ta invita 
amigonan pa bay fiesta di yiu, pero e mes no ta contribui cu un 
depchi y a cambio di fabor politico nan ta cubri henter un fiesta 
pa su yiu. 
Algun triki di Benny den caso Avestruz: 


Damira Real Estate cu ta di Gaby Werleman (ex candidato di AVP 
y semper e man drechi di Henny Eman y Mike Eman) a pidi un 
tereno comercial di 8843m2 na Eagle riba un “prime location” pa 
traha un condominio super luhoso mas “boutique facility y café”. 


E proyecto aki lo tin un costo di Afl. 22.216.00,00, esta 22.2 
miyon florin pa trah’e. Asina esaki a wordo presenta door di 
Gaby Werleman na Benny Sevinger. Mesora Damira Real Estate & 
Construction di Gaby Werleman y su (pareha) a ricibi bendicion di 
Benny Avestruz Sevinger “akkoord conform verzoek”. Pues asina 
Damira Real Estate & Construction NV a ricibi su tereno miyo- 
nario, esta patrimonio di gobierno riba e fecha 25 di november 
2015. Manera a ricibi e tereno di gobierno ( Benny Avestruz) e 
amigo di Benny a bende e sharenan di e NV mesora y a ricibi 6.3 
miyon florin sin nunca a pone un bloki. E caha di triki di Benny y 
AVP. Asina Benny y Leoncita a bira miyonario. Tur esaki ta den e 
vonnis di cual Benny a ricibi condena di prizon p’e. Esaki lo ta den 
corte un biaha mas. 
Refrescando memoria kico tur fiscal a presenta contra Benny di 
AVP: 
Fiscal a confronta Benny “himself” cu un pago di un fiesta pa su 
propio yiu den Holiday Inn, unda Holiday Inn ( amigo di Benny) a 
paga $8000 na bebida pa e fiesta aki. Tambe fiscal a prueba con 
Benny a ricibi regalo di su “bestfriend” y empleado di su bureau, 
esta Susebeek. 


Durante investigacion nan a confronta Benny cu un pago haci na 
Fantastic Gardens di Afl. 25.201,64 pa hardin di su propio hogar. 
Benny a reacciona bisando “Ik heb dit zelf bij Fantasic Garden 
contant betaald”. Despues nan a confronta Benny cu cheque 
(transferencia) di Pats Development NV cu ta un compania di 
Susebeek cu a paga e suma aki na Fantastic Gardens. Benny a 
bira bleek bleek y a cambia ful su declaracion. 


Aki Benny a inventa e storia cu e no ta corda mucho bon, pero el a 
duna Susebeek e Afl. 25.201,64 mil florin cash pa Susebeek bay 
page p’e y posiblemente Susebeek lo a page for di su compania. 
Asina por a gara Benny ta gaña diferente biaha y no por a saca 
su curpa. Investigacion a comproba cu Susebeek a paga Afl. 
100.000 mil florin pa converti Benny su cas den un hogar bunita. 
Susebeek a cumpra un ekipo di gym na balor di Afl.23.000,- 
pa Benny. Tambe Susebeek a paga ful un cura di cas pa Benny 
Sevinger na balor di Afl.22.000,-. Fiscal den su requisitoir a pone 
cu, “Verdachten Sevinger en Susebeek zitten hier te liegen”. Pues 
nan no sa con pa saca nan curpa afo. Ainda Bo por ta AVP? 


Secretario general di MEP 


Benny Sevinger e avestruz di AVP su 
pianan ta na candela den luna di mei 

DEN un sala completamente yen a tuma lugar e simposio 
organisa dor di Fundacion Mito Croes den cooperacion cu 
partido AVP. Un di e puntonan di accion di Fundacion Mito 
Croes ta por medio di estudionan y/of seminario, contribui 
na un perspectiva nobo pa un vision macro-economico 
duradero pa Aruba. 


Loke a resalta e anochi di e simposio, ta e interes grandi cu 
tin de nos comunidad pa scucha perspectivanan nobo pa un 
cooperacion strategico entre Aruba y Hulanda. Obviamente 
e relacion entre Aruba cu Hulanda ta uno hopi importante 
pa pueblo y un parti grandi di Aruba kier wak iniciativanan 
nobo y constructivo den esaki. 


Sr. Jan Ebbing, ex-directeur di TNO-Caribe na Aruba tabata 
e keynote speaker di e simposio. Ela refleha ariba e rol cu 
TNO na Aruba tabata tin den e periode 2011-2017 y e rol cu 
institutonan manera esaki por tin den futuro. 


Entre otro ela mustra riba e crecemento rapido di e activ- 
idadnan economico di TNO na Aruba y den region, den 
apenas 6 aña. Locual tambe a sobresali ta e importancia di 
e bon cooperacion cu Aruba tabata tin cu partnernan stra- 
tegico den Reino y e oportunidadnan cu Aruba a perde cu 
e salida di TNO for di Aruba desde 2018, riba e tereno di 
sostenebilidad y energia alternativo. 


Solucionnan concreto pa e retonan cu Aruba ta enfrenta 
actualmente manera e problemanan na RWZI y Dump, lo por 
tabata mas avansa cu envolvemento di un instituto tecno- 
logico renombra manera TNO. Di otro banda a ser demostra 
cu Aruba por tin un balor strategico den Reino cu presencia 
di institutonan y empresanan manera TNO, Philips, Rietveld 
Academie y otronan na Aruba. 


Durante kabinete Mike Eman I y II a logra atrae compani- 
anan y institutonan Hulandes di renombre mundial manera 
TNO, Rietveld Academie, Scheepvaartschool Rotterdam, 
Philips y Gas Unie, cu tabata forma parti di nos economia 
y a cuminsa crea un sector nobo di nos economia. Uno di 
exportacion di servicio, conocemento y experticio tecno- 
logico y educativo, anto cu nos propio yiunan di tera. 


Sr. John Hart, presidente di Fundacion Mito Croes a bisa over 
di esaki: “Mester percura pa Aruba por tin un balor agrega 
den su relacionnan den Reino atrobe. No mester perde e 


ambicion pa tin un meta strategico como isla chikito den 
Reino”. Fundacion Mito Croes ta honra pa por tin den sr. Jan 
Ebbing, un persona mas cu lo forma parti di un “klankbord” 
pa contribui na e formulacion di un plan nobo pa e area di 
sostenibilidad pa Aruba. 


Durante di e simposio e orador y miembro di Fundacion Mito 
Croes, Aad Jan de Gruijl, a elabora ariba e oportunidadnan 
den e area di negoshi on-line cu FinTech. Aad Jan Gruijl a 
bisa entre otro: “Pa falta di un regimen financiero techno- 
logico moderno y habri, Aruba ta perde oportunidad pa 
participa den un economia global”. 


Fundacion Mito Croes ta trahando ariba un ‘position paper’ 
riba e area aki cu lo inclui FinTech como parti di un vision 
economico pa Aruba, unda cu transaccionnan di banco 
internacional ta bai hopi mas facil y barata di loke e ta actu- 
almente. 


Na final di e programa sr. Mike Eman, lider di partido AVP, 
a elabora ariba e importancia di un cooperacion strategico 
entre Aruba y Hulanda y a elogia e creatividad y iniciativanan 
cu hobennan den nos comunidad y den partido AVP ta tuma 
riba terenonan nobo pa nos pais. 


Un otro tema cu Mike Eman a elabora riba dje ta e proposi- 
cion di partido AVP pa converti de debe di Covid cu Aruba tin 
cu Hulanda den un fondo di inversion. Mike Eman: “Partido 
AVP tin e meta pa converti e debe di 900 miyon florin cu a 
fia for di Hulanda durante di Covid, den un fondo di inversion 
na beneficio di Aruba. 


Pa por logra esaki Aruba mester haci diferente cos den 
forma convincente. 
Entre otro mester fortifica e relacion cu Hulanda cu parternan 
strategico na Hulanda. Asina ta duna mas contenido 
concreto y persfectiva di beneficio mutuo na ambos partner 
den Reino.” 


Fundacion Mito Croes ta extende palabra di gratitud na tur 
cu a atende e simposio y haci esaki uno exitoso y comienso 
di un desaroyo nobo pa Aruba. 


Por keda pendiente pa e sigiente simposio di Fundacion Mito 
Croes cu ta keda traha na renobacion di perpectivanan di 
desaroyo positivo pa Aruba. 


‘Cooperacion Strategico Aruba-Hulanda 2.0’ 


Simposio cu reflexion riba un cooperacion 
strategico entre Aruba y Hulanda 

AQUÍ tienes una receta fácil para hacer unas deliciosas 
tostadas francesas (French Toast). Ideal para el desayuno 
o el brunch. 
Ingredientes: 
4 rebanadas de pan de molde o pan tipo brioche 
2 huevos 
1/2 taza de leche (puedes usar leche entera o una alterna- 
tiva no láctea) 
1 cucharadita de extracto de vainilla 
1/2 cucharadita de canela en polvo (opcional) 
Una pizca de sal 
Mantequilla o aceite para cocinar 
Jarabe de arce, miel, o azúcar glas para servir 
Instrucciones: 
Preparar la mezcla de huevo: En un tazón mediano, bate los 
huevos. Añade la leche, el extracto de vainilla, la canela (si 
la usas), y una pizca de sal. 
Mezcla bien hasta que todos los ingredientes estén incorpo- 
rados. 


Sumergir el pan: Sumerge cada rebanada de pan en la 
mezcla de huevo, asegurándote de que quede bien empa- 
pada por ambos lados. 


Cocinar las tostadas francesas: Calienta una sartén grande o 
una plancha a fuego medio y agrega un poco de mantequilla 
o aceite. Cuando esté caliente, coloca las rebanadas de pan 


empapadas en la sartén. Cocina por unos 2-3 minutos por 
cada lado, hasta que estén doradas y crujientes. 


Servir: Una vez que las tostadas estén listas, sírvelas cali- 
entes con jarabe de arce, miel, o espolvoreadas con azúcar 
glas. También puedes agregar fruta fresca, como fresas o 
plátano en rodajas, para un toque extra. 


Tostadas Francesas Clásicas 

Sinceramente, Pastor Marcel Balootje 


Fortaleza pa Famia 


Cristo Hesus ta nos salbador y nos hues 


Tur locual aproba riba mundo y cu ta rechasa pa 
Dios, ta envano mundo ta aproba, pasobra nos 
ta keda manera un tata bobo cu ta duna su yiu 
autoridad di haci locual cu e kier na cas, pero e sa 
masha bon cu su yiu no por yega ningun caminda 
cu e estilo di bida ey. 


Duna hende autoridad pa bay contra e palabra di 
Dios, ta nifica pone condena riba bida di hende, y 
ta esey Dios kier a evita y ta p'esey el a duna Su 
Unico Yiu, pa ken cu kere den dj’E no bay perdi, 
m'a tin bida eterno. 


Dios ta purba di tur manera pa saca hende for di 
engaño di diabel, Dios no kier pa ningun hende 
bay perdi. E palabra di Dios ta bisa den Juan 3:36: 
"Esun cu kere den e yiu tin bida eterno, esun cu no 
obedece e Yiu lo no mira bida, ma e furia di Dios ta 
keda riba dje." 


No tin ningun hues riba mundo, cu por cambia 
palabra di Dios, pasobra hende por haci locual cu 
nan kier aki na mundo, pero nos Dios ta santo, y Su 
Palabra ta pa semper, y Su palabra no ta cambia. 


Cerca Dios no tin asunto di casacion, pasobra E ta 
goberna pa semper. 


Dicon Dios no ta cambia? Pasobra Cristo Hesus ta 
nos salbador y nos hues, e lo husga tur esunnan 


cu no kere y cu no a haya ta necesario pa reconece 
Dios. (Romanonan 1:28-32). 


Corda bon cu tur hende a peca y ta falta e gracia 
di Dios, pesey Dios manda su Unico Yiu, pa duna 
tur hende e oportunidad pa yega na salbacion pa 
medio di Hesus Cristo. 


Awo ora nos ta pone Dios un banda y kier haci nos 
mesun cos, nos lo cay bao di huicio di Dios, pasobra 
palabra di Dios ta bisa den 2 Pedro 2:4: Pasobra di 
Dios no a spaar e angelnan ora nan peca, ma a tira 
nan den fierno y a condena nan na pos di scuridad. 


Den Isaias 33:22 ta para skirbi: "Señor ta nos hues, 
Señor ta nos dunado di Ley, Señor ta nos rey, E lo 
salba nos. 


Awendia tin masha hopi hende sabi, den cos di 
mundo y hopi ta kere cu sabiduria di mundo por 
pasa riba palabra di Dios, pero esey ta um engaño 
satanico. 


Ora nos kier complace cu hende y bay contra e 
palabra di Dios, nos no ta amigo, ni tampoco 
consehero di e persona, pero nos ta un piedra di 
trompica pa e persona, esey ta nifica cu pa motibo 
cu nos a duna e persona libertad pa inmoralidad, e 
persona lo cay bao di condenacion. 


Pero e palabra di Dios ta bisa nos, cu ora Cristo 
Hesus bin e lo manda su angelnan y nan lo recoge 
tur piedra di trompica y esunnan cu ta haci 
desigualdad y tira nan den forno di candela (Mateo 
13:41). 


E falta di temor di Dios a aumenta, e rechaso di e 
palabra di Dios ta manifesta grandemente, e orguyo 
y arogancia ta hincando hende den caminda hopi 
scur, no ta tempo pa haci wega mas. 


Ta tempo pa aleha for di tur locual cu tin holo 
di maldad, no ta tempo di reuni cu hende cu ta 
aparenta manera e palabra ta bisa den 2 Timoteo 
3:5: "Cu tin apariencia di ta religioso berde, ma cu 
ta nega su poder, evita e sorto di hendenan aki." 


Pa Dios cada alma tin mas balor cu politica, salba- 
cion a bin pa nos tur. 

Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras 
keda bunita y 
Laga esakinan termina den tur 
bunitesa. 
Autor: Cado Wever. 


Cu inmenso dolor na nos curason, 
nos ta anuncia fayecimento di nos 
ser stima: 


Lurbia Maria Maduro 
Cariñosamente yama “Lulu of 
Mamita” 
*11-12-1927 - †27-04-2024 


Acto di entiero lo wordo anuncia 
despues 


Lagrima y flor por seca, pero su recuerdonan y tur loke el a haci y significa pa 
nos lo keda graba pa semper den nos mente y curason. 


‘Cerca Dios mi alma ta na paz, ta di DJ’E mi salbacion ta bin’ 
Salmo 62:1 


Cu tristesa na nos curason nos ta anuncia fayecimento di 


Irma Winterdaal-Angela 
Cariñosamente yama: ”Nani” 
*17-09-1934 - †30-04-2024 
Na nomber di su: 
Casa: 
Irenio Winterdaal 
Yiunan: Johnny y Swinda Winterdaal-Ras, Gloria y Clifton Ahlip-Winterdaal 
Nietonan: Ghislaine Winterdaal y Taino Heinze, Johnny Winterdaal, Mayrène 
y Yannick Wilsoe-Winterdaal, TJ y Joelly Ahlip-Croes, Ashlin y Amelie Ahlip- 
Rehnvall 


Manera nieto: Danila y Guido Thielman-Petit y famia, Lorraine Petit y Gerardo 
Janga y famia 


Bisa nietonan: K-li Ahlip, Amber Ahlip, Matteo Wilsoe 


Mamanan di su bisanietanan: Natasha Tromp y famia, Jacelyne Kiley-Kerpens 
y famia 
Rumannan: †Theresita y †Bothier Medford-Angela y famia na St Vincent, 
Cornelis y †Felecita Angela-Winterdaal y famia, Olivia y †Josef Leandro 
Garcia-Angela y famia, †Mario y †Ricarda Angela-Arends y famia, Norma 
Angela y famia na Aruba y Hulanda, †Pedro Angela y famia na Alemania, 
†Andres Angela y famia, Elsa Angela y famia na Hulanda, †Rudy Angela, 
Olinda y Sito Schwengle-Angela y famia na Aruba y Hulanda, Yolanda y Josef 
Spellen-Angela y famia, Rosilia y †Cado Sutherland-Angela y famia na Aruba 
y Hulanda, †Rosimbo y Patricia Angela-Slater y famia na Hulanda 


Su sua y cuñanan: Nico y Aura Caraballo-Henriquez, Anna Wanga-Caraballo y 
famia na Aruba y Hulanda, Sira Quant y famia 
Suegra: Sra viuda Olga Ras 


Ta invita primo y primanan, ihanan, bisiñanan y demas famia y conoci pa asisti 
na e acto di entiero diamars 7 di mei 2024. 
Nos difunto stima lo reposa na PRAY Funeral Home for di 9’or te cu 11’or 
mainta. 
Despues nos lo sali cu nos difunto pa Santana na Sabana Basora 


Nos disculpa cu despues di entiero nos no por ricibi bishita di condolencia na 
cas. 

“Señor ta mi wardado pues mi’n tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haya 
forsa.” 


Cu inmenso tristesa pero conforme cu boluntad 
di Dios, nos ta participa fayecimento di nos ser 
stima: 


Libia Maria Croes - Lampe 
*29-09-1931 - 26-04-2024 


Na nomber di su mayornan: 
†Hyacintha Lucia y †Epifanio Croes Maduro 
Casa: †Florencio Ramon Lampe 


Yiunan: †Maria Francisca Lampe y yiunan. 
†Martha Margarita Lampe. Mercedes Margarita 
Lampe y yiunan. Edita Filomena Lampe y yi- 
unan. †Albertico Higinio Lampe. Alfonso Floren- 
cio y Eunice Gonzalez Lampe y yiunan Amada. 
Omaira Lampe y yiunan. Jasmin Amada Lampe 
y Mario Wester y yiunan. Randolph Wilfrido y 
Gloria Lampe - Nevado y yiunan. Alfred Apolinar 
Lampe y Lourdes Rodriguez y yiunan. Martica 
Theolinda y Arsenio Eckmeyer Lampe y yiunan. 
†Joseluis Gregorio Lampe y yiunan. 


Na nomber di su rumannan: †Armando y †Betty 
Croes y yiunan, †Efrain Julian y Edwina Croes 
Loefstok y yiunan 


Manera yiu: Braulio Krosendijk 


Na tur su nieto y nietanan, bisanietonan y tatara- 
nieta. Su sobrino y sobrinanan, primo y primanan, 
bisiña y amistadnan. 


Demas famia: Lampe na Aruba, Venezuela, 
Hulanda, Colombia. Croes, Oduber, Dubero, 
Krosendijk, Olazabal, Garcia, Geerman, San 
Martin Lopez, Van Dijk, Tromp, Dirksz, Hout- 
man, Rijke, Kock, Raphaela, Lints, Angela, Van 
Eldik, Guerra, Aguilar, Kelly, Matos, Eckmeyer, 
De Mey, Parada, Vivient, Wolff, Boekhoudt, Her- 
onimo, Quant, Varella, Ras, Fabian, Vrolijk, Diaz, 
Tuyeehut, Ridderstap, Esteba, Illis. 


Na esunnan cu a cuide na cas: Elizabeth Rodri- 
guez y Braulio Krosendijk. Un danki special na 
Wit Gele Kruis. 


Nos ta pidi disculpa si den e momentonan di 
tristesa, nos por a lubida algun hende. Condolen- 
cia lo tuma luga na Aurora Funeral Home diaran- 
son 8 di mei, 2024 di 7’or pa 9’or di anochi. 


Entiero lo tuma luga na Misa Inmaculada Con- 
cepcion diabierna 10 di mei 2024 di 2’or pa 4’or 
di atardi. Despues lo sali pa Santana Catolico na 
Sta Cruz. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur bunitesa. 
Cado Wever. 


Cu profunfo tristesa na nos curason nos ta 
anuncia 
fayecimento di: 


Samuel J. Flores 
*14-11-1960 - †05-03-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta pone mi 
sosega. 
E ta hiba mi na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Gladys Celaire-Toppenberg 
*29-08-1956 - †02-05-2024 


Acto di entiero lo wordo anuncia despues. 


“Como b'a yama señor ‘mi refugio’ i a bay sconde serca Dios 
Altisimo, ningun desgracia lo no yega serca bo, ningun plaga lo no 
yega na bo tent. Pasobra e la manda su angelnan warda bo unda cu 
bo bay. Nan lo carga bo den nan man, pa bo no dal bo pia contra 
piedra. Riba leon y kolebra lo bo cana y trapa yiu di leon y dragon.” 
Salmo 91 


Ocho aña pasa nos a wordo bendiciona cu un milager maraviyoso. 
Xia a trece alegria tur caminda y semper bondadoso cu esunnan den 
necesidad. Jesus a stim'e asina hopi, cu el a dicidi tum'e den su reino 
trempan, y awo e ta un angel cuidando y dunando nos tur e forsa y 
inspiracion. 


Nomber pa nunca lubide: Xia-Ailisé Galita Orman 
(carinosamente yama Xia of Conchita) 


E strea a nace: 29 september 2015 
E angel a bay shelo: 29 april 2024 


Papi: Conrad 
Mami: Gerdi 
Ruman: Kuoni 
Abuelo(a)nan: Johnny & Morellys, Efrem & Rufina 
Tanta/omo nan: Marienne, Ghadassa, Ghamir 
Primo(a)nan : Zhalia, Amira, Kylian 
Tanta/omo grandinan: Ingrid, Rocio, Mirlanda, Marco, Greta, Alvin, 
Grace, Ricky, Joe, Milda, Agnes, Mildred, Odulio, Joy, Nelson, 
Elvia, Carina, Natasha, Mani, Chichi, Pedro, Juan, Kito, Fano, Julio, 
Mildred 


Madrina y padrino: Saïde & Estefano 


Danki special na: Shaquina y Falon durante su lucha 


Demas famia: Orman, Koolman, Croes, Maduro, Ras, Bikker, 
Grêaux, Dijkhoff, Brete, Kock, Ruiz, Geerman, Peterson, Hel- 
der, Rivero, Sneek, Arends, Marselia, Carvajal, Sophia, Donata, 
Samingoen, Flemming, de Koning, Peña, Werleman, y demas famia 
na Aruba, Colombia, Corsou, Merca y Hulanda, tur amistad, tur 
esunnan cu a yuda y coopera un of otro manera, su ex-juffrouwnan 
di Smile n' Shine daycare, Arco Iris Kleuterschool, Reina Beatrix 
Basisschool, M-joy Childcare, De Oddyssey Basisschool Utrecht, 
amiguitonan, Prinses Maxima Centrum Utrecht, e team y hunga- 
donan di baseball, na tur esunnan cu a haci oracion na cas y rond 
mundo. 
Nos disculpa si por a keda sin menciona algun persona, tin mucho 
hopi pa menciona. 


Acto di despedida lo tuma luga dia 6 mei 2024 na Misa San Fran- 
cisco di Asis (Playa) 2'or pa 4'or di atardi. Entiero lo tuma luga na 
Santana di Playa panort. 
Por favor, pa e dia di condolencia y entiero bin bisti na colo alegre, 
preferiblemente color pastel of ros (cu ta su favorito). 


Prome y despues di entiero no ta ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 
Pa mi bolbe haya forsa”. 
Salmo: 23 


Nos ta anuncia fayecimento di: 


Mario A. Bermudez Agudelo 
*19-05-1990 - †02-05-2024 


Na nomber di su: 
Mama: Luz Marleny Agudelo Bermudez 
Tata: Freddy Bermudez Montoya 
Yiu: Dylan Bermudez 
Mama di su Yiu: Maria Argoty 
Ruman: Natalia Bermudez Agudelo 
Sobrinanan: Soffi y Mavery Rojas 


Welo- y Welanan: †Carolina y †Conrado Agudelo Garro, †Libia+ y †Paulino 
Bermudez Montoya 


Omo y Tantanan: Martha Agudelo y Julio Betancur, †Ruben Agudelo, †Mario 
Agudelo, Olga Luz Agudelo y Jaime Giraldo, Diego Agudelo, Omar Agudelo 
y Pareja, Aracelly Lacle Bermudez y †Alvin Lacle, Berto Bermudez, Maria 
de Jesus Bermudez, Edy Bermudez y Ever Guerra, Oscar Bermudez y Maria 
Bermudez, Diana Oquendo y Gustavo Oquendo, John Jairo Bermudez y Eliana 
ospina, Mary Solagnier y Rene Solagnier, †Faney Bermudez y Luz dary Calde- 
ron, Frank Bermudez, Mauricio Bermudez y Paula Bermudez Valencia. 


Manera tanta: Eliza Panezo 


Primo y primanan: Nancy, Sandra, Johana, Julio, Marcela, Diana, Angela, 
Daniel, Mauricio, David, †Ferney, Laura, Carolina, Juan Manuel, Ferney, Se- 
bastian, Rosecelly, Sara, Samantha, Sammy, Ever, Juan Pablo, Maria Fernanda, 
Daniel, Mateo, Paulina, Abraham, John Winston, Emmanuel, Kelly, Lorena, 
Luisa, Santiago. 


Coleganan di : Tierra del Sol y Ex coleganan di KFC 


Demas famia: Bermudez, Agudelo, Garro, Ruiz, Betancur, Lacle, Valencia, Ro- 
jas, Solagnier, Panezo, Giraldo, Oquendo, Guerra, Restrepo, Montoya, Hasel, 
Ospina, Calderon, Helder, Patiño. 


Nos kier a pidi nos disculpa si den nos inmenso tristesa nos por a lubida 
nomber di algun famia, amigo of conoci. 


Alabes nos kier a participa cu lamentablemente nos no ta ricibi bishita di 
condolencia na cas despues di e acto di intiero di nos difunto stima. 


Ta invita tur famia, amigo y conoci pa asisti na e acto di despedida cu ta tuma 
lugar diaranson 8 di mei 2024 for di 2’or pa 4’or pm na Aurora Funeral Home. 
Cremacion lo tuma luga den seno familiar. 


